«Уммон»чи Зоҳиднинг вафот этгани ҳақида Telegram’да тарқатилган хабарлар рад этилди » Ўзбекистон янгиликлари – Zamin.uz\nTelegram мессенжерида «Уммон» гуруҳи аъзоси Зоҳид Рихсиев автоҳалокатга учраб, вафот этгани ҳақида хабарлар тарқатилди.\nТарқатилган хабарларда Зоҳид Рихсиев 30 ноябрь куни соат 11:30 да автоҳалокатга учрагани ва вафот этгани ёзилган.\nTelegram’да тарқатилган хабарлар қанчалик ҳақиқатга яқин эканини билиш мақсадида, журналист Феруз Муҳаммад «Уммон» гуруҳининг маъмури Дониёр Алимуҳамедовга мурожаат қилди.\nЭътиборли томони, Telegram’даги хабарларга илова қилинган суратларда бошқа бир хонанда — Алижон Исоқовнинг йўл-транспорт ҳодисасига учраган машинаси акс этган (бу ЙТҲ ҳақида аввалроқ хабар берилган эди).\n«Бу миш-миш бир неча кундан бери Telegram’даги гуруҳларда айланиб юрганидан хабаримиз бор. Худога шукр, ‘Уммон’ гуруҳидаги барча йигитлар соғ-саломат. Telegram’да тарқатилган хабарлар уйдирмадан бошқа ҳеч нарса эмас», — деди «Уммон» гуруҳи маъмури.\nТеглар: ҳодисасига Алижон хабарларга Тарқатилган Telegram журналист\n19:27 / 21-12-2016\nУлуғбек Раҳматуллаевни автоҳалокатга учратишди (Видео)\n20:19 / 04-07-2016


Қирғизистонда Ўзбек лидерлари умрбод қамоқ жазосига ҳукм қилинди\nҚирғизистондаги ўзбеклар раҳбарлари Қодиржон Ботиров ва Ином Абдурасулов сиртдан умрбод қамоқ жазосига ҳукм қилинди.\nУларнинг мол-мулки давлат ҳисобига мусодара этиладиган бўлди. Бу ҳақдаги ҳукм Жалолобод шаҳар судида 28 октябр куни ўқиб эшиттирилди.\nБу ҳақдаги Олий суд баëнотини олган мухбиримиз Элмурод баъзи бир маълумотлар билан ўртоқлашди.\n- 28 октябр куни Жалолобод шаҳар суди Қодиржон Ботиров ва у билан судланаëтган яна беш нафар ўзбек лидерлари деб аталаëтган шахсларга нисбатан ўз ҳукмини ўқиди. Мана шу ҳукмга кўра Қодиржон Ботиров ва Иномжон Абдурасуловлар 2010 йилдаги Ўш воқеаларининг ташкилотчилари сифатида тан олиниб, бир умрлик қамоқ жазосига ҳукм қилинди. Булар билан бирга судланаëтган Абдураҳмон Абсдуллаев, Халилжон Худойбердиевлар 20 йилга, Жавлон Мирзахўжаев 14 йилга, Муҳаммадрасул Абоқжонов 6 йилга қамоқ жазосига ҳукм қилинган. Буларнинг мол-мулклари давлат ҳисобига ўзлаштирилиши ҳам мана шу ҳукмда қайд этиб ўтилган.\nОзодлик: Озодлик радиоси қирғиз хизмати Абоқжоновни шартли уч йилга озодликдан маҳрум қилинди деяпти. Сиз олти йилга деяпсиз.\n- Менинг қўлимда Олий суд матбуот хизмати тарқатган баëнот турибди. Мана шу баëнотда Муҳаммадрасул Абоқжоновнинг 6 йилга колония поселениега ҳукм қилингани айтилади. Буни ўташ учун уч йиллик синов муддати (испитателний срок) берилган.\nОзодлик: Ҳар ҳолда Озодлик радиоси қирғиз хизмати Олий суд матбуот хизмати баëнотига таяниб хабар тарқатаяпти. Ҳозир охирги гапни айтмаймиз. Кейинроқ бунга аниқлик киритамиз. Яна нима гаплар айтилди?\n- Суд жараëнида 300 нафар гувоҳ ва 60 нафар жабрланган одам сўроқ қилинган. Шу билан бир қаторда Олий суднинг баъзи бир хабарларига қараганда Халилжон Худойбердиев ЎшТВ телекомпаниясининг раҳбари сифатида, Жавлон Мирзахўжаев МезонТВ телекомпанияси раҳбари сифатида ўзларининг лавозимидан шахсий манфаатини амалга оширишда ва мана шу манфаатларни амалга ошириш чоғида миллатлараро низони қўзғашда айбдор деб топилишган. Шу ўринда айтиб ўтиш керакки, Халил Худойбердиев ва Жавлон Мирзахўжаевнинг адвокатлари суднинг бундай қарорига норозилик билдиришган. Улар суд қарорининг юқори инстанцияда апелляция тарзида кўриб чиқилиши учун ариза ëзишларини билдиришди.\nОзодлик: Мана сиз қўлингиздаги маълумотномага таяниб айтаяпсиз. “Судда 300 нафар гувоҳ кўрсатма берди” дейилган экан. Лекин қирғизистонлик ўзбек лидерлари деб айтилаëтган бу кишилар устидан суд баҳорда бошланган ва ўша гувоҳлар, жабрланувчилар, адвокатлар вақтида суд мажлисига келмагани учун бир неча марта қолдирилган эди. Матбуот хабарларидан буни қайта текшириб кўриш мумкин. 300 гувоҳни қачон сўроқ қилишга улгурушибди? Мен шунга ҳайронман.\n- Бу маълумот нафақат сизни балки барчани ҳам ҳайрон қолдирмоқда. Ҳақиқатан ўзбек лидерлари деб аталаëтган шахсларга нисбатан суд иши баҳор ойида бошланган ва то октябр ойининг бошларигача бу суд 10 марта қолдирилган эди. Сабаби судга гувоҳларнинг келмагани, жабрланувчиларнинг келмагани. Энг охирги хабарларда суд жараëни мунтазам бошлангандан кейин суд гувоҳларни ва жабрланувчиларни судга мажбурий тарзда олиб келиш ҳақида қарор чиқарган эди. Ана шундан кейин ҳам мана матбуот хабарларида судда фақат иккита гувоҳ, иккита жабрланувчи, иккита гувоҳ, битта жабрланувчи кўрсатма берди деган маълумотлар тарқалган эди. Айни пайтда Олий суд томонидан 300 нафар гувоҳ, 60 нафар жабрланувчи судда кўрсатма берди деган маълумот албатта ўрганилишга муҳтож маълумот.\nОзодлик: Демак, Жалолобод шаҳар судининг 28 октябрдаги ҳукми жавоблардан кўра саволларни кўпроқ пайдо қилди. Афтидан бу мавзуга кейинги эшиттиришларимизда яна тўхталамиз. Элмурод, раҳмат сизга.\n- Хўп, саломат бўлинг, дейди Элмурод.\nҚуйида Жалолобод суди томонидан сиртдан 20 йилга озодликдан маҳрум қилинган ва ҳозирда АҚШда қочқинликда яшаëтган ЎшТВ раҳбари Халил Худойбердиевнинг ҳукм юзасидан билдирган фикрини тинглашингиз мумкин.\nҚирғизистон ҳуқуқ-тартибот органлари Ботиров ва Абдурасуловни ўтган йил июл ойида қирғизлар билан ўзбеклар ўртасида миллий низони қўзғашда айблаган.\nҚирғизистон Қодиржон Ботировга нисбатан Интерпол орқали қидирув эълон қилган, Қирғизистон Бош прокуратураси эса уни Украинадан экстрадиция қилишни сўраган.\nАйбланувчиларнинг ҳимоячилари бугунги суд ҳукми юзасидан юқори инстанцияга арз қилишларини билдиришди.\nХалил Худойбердиев билан суҳбат


08:53 06.07.2019 (Янгиланган 08:52 06.07.2019)\nТуркияда ўтказилган тадбирда Ўзбекистон Энергетика вазири ўринбосари электр энергияси минтақавий биржасини ташкил этишни таклиф қилди. Мазкур ташаббус конференциянинг барча иштирокчилари томонидан қўллаб-қувватланди.\nТОШКЕНТ, 6 июл - Sputnik. Марказий Осиё давлатлари Истанбулда ўтказилган Энергетика ислоҳотлари бўйича иккинчи конференция якунида энергетика соҳаси ислоҳотлари бўйича ҳамкорлик қилиш ҳамда ягона электр энергияси бозорини яратишга келишиб олдилар.\nЭнергетика ислоҳотлари бўйича Марказий Осиё иккинчи конференцияси жорий йилнинг 4 июль куни Истанбул шаҳрида Осиё тараққиёт банки (ОТБ) ва Туркия Энергетика вазирлиги кўмагида ўтказилди. Конференцияда Марказий Осиё давлатлари ва Афғонистон энергетика вазирликлари ҳамда давлат компаниялари раҳбарлари иштирок этди.\nТадбир очилиш маросимида Туркия Энергетика ва табиий ресурслар вазирлиги бош директори Митхат Жонсиз, Ўзбекистон Энергетика вазири ўринбосари Шерзод Хўжаев сўзга чиқдилар.\nЎзбекистон Энергетика вазири ўринбосари ўз сўзида электр энергияси минтақавий биржасини ташкил этишни таклиф қилди. Мазкур ташаббус конференциянинг барча иштирокчилари томонидан қўллаб-қувватланди.\nТуркия Энергетика ва табиий ресурслар вазирлиги ушбу ташаббусни амалга оширишда Осиё тараққиёт банки билан биргаликда ёрдам беришга, ўз навбатида ОТБ ҳам ушбу масалада минтақа мамлакатлари билан ҳамкорлик қилишга тайёр эканини билдирди.\nТадбир доирасида минтақа давлатлари энергия тизимини интеграция қилиш, шунингдек бу борада ҳамкорликни йўлга қўйиш масалалари муҳокама этилди. Конференция якуни бўйича энергетика соҳаси ислоҳотлари бўйича ҳамкорлик қилиш ҳамда ягона электр энергияси бозорини яратиш хусусида қўшма декларация имзоланди.\nЭнергетика ислоҳотлари бўйича Марказий Осиё биринчи конференцияси Ўзбекистон ҳукумати ташаббуси билан ОТБ кўмагида 2018 йил Тошкент шаҳрида ўтказилган.


АҚШда 12 киши носоз аттракционда қолиб кетди (ВИДЕО) - www.Voydod.net\nbarca8616, breadlalemab, GrokEi, Tylerbart, Hjalteon\nАҚШда 12 киши носоз аттракционда қолиб кетди (ВИДЕО)\nГолливудда жойлашган “Universal” киностудияси бўйлаб саёҳат 12 нафартурист учун ҳақиқий даҳшатга айланди.\nМаҳаллий аттракционлардан бирида учишга қарор қилгансаёҳатчилар унинг тепасида бир неча соатга қолиб кетди. Бу вақт давомида ичида одамлари бор аравача ерганисбатан деярли вертикал ҳолатда турган, дея хабар беради “CNN”. Истироҳат боғинингматбуот котиби юз берган воқеани “техник носозлик” деб айтмоқда. Бироқ аттракцион аслида нима сабабданбузилгани ҳамон номаълумлигича қолаётир. Маълум бўлишича, 10 дан зиёд киши ердан деярли 45метр баландликда муаллақ қолган, бу масофа тахминан 17 қаватли бино баландлигига тўғри келади.\nБарча саёҳатчиларни эҳтиётлик билан олиш учун ўт ўчирувчиларга 40 дақиқа керак бўлди.Натижада, саёҳатчи аёллардан бири бўйин ва елка соҳасидаги оғриқларга шикоят билан касалхонагаетказилган.


Якшанба куни Афғонистон пойтахти Кобулда содир этилган портлаш оқибатида камида 9 киши ҳалок бўлди.\n26 феврал 2021, Тошкент вақти: 06:03\nавгуст 30, 2004\nМазкур портлаш учун масъулиятни толиблар ўз зиммасига олди.\nАҚШ ҳарбийлари вакили Скот Нелсон портлаш оқибатида АҚШ ва афғон ҳарбийларидан 3 тадан одам ўлганини маълум қилди.\nШунингдек¸ Афғонистон расмийлари портлаш Непалнинг 3 фуқароси ўлимига сабаб бўлганини билдирди.\nПортлаш АҚШ ҳарбийларига қарашли “Дин Корп” идораси олдида содир этилди.\nСкот Нелсон журналистларга қуйидагиларни гапирди:\n“Мазкур портлаш юзасидан ҳозирча ҳеч ким қўлга олинмади. Фақатгина Кобул халқаро аэропортида ëнидан портловчи мослама чиққан шахсни қўлга олганимизни айтишим мумкин. Бироқ¸ қўлга олинган шахснинг якшанба кунги портлашларга алоқаси борлиги аниқланмаган”.


Терговчи, прокурор ва судларга инсоф берсин — Кушербаев вазиятга ойдинлик киритди - UzNews.uz\n10 сентябрь, 18:33\nТерговчи, прокурор ва судларга инсоф берсин — Кушербаев вазиятга ойдинлик киритди\nДепутат Расул Кушербаев суддаги иштирокини кўпчилик нотўғри тушунганини маълум қилди.\nОлий Мажлис Қонунчилик палатаси депутати Расул Кушербаев кеча бўлиб ўтган «янгийўллик тадбиркор иши» бўйича суддаги иштироки тафсилотлари ҳақида маълум қилди.\n“Куни кеча жиноят ишлари бўйича Оққўрғон туман судида гувоҳ сифатида чақирилиб, саволларга жавоб берганим ҳақидаги ахборотларни айримлар депутатни жавобгар сифатида сўроққа тутишдек тушинибди. Бироқ бундаймас, мен бирор нарсада айбланиб, судланмаяпман.\nАслида судга гувоҳ сифатида чақиртирилган ҳар қандай шахс мансаб ва мавқеидан қатъий назар бориб иштирок этиши шарт. Керак бўлса депутат, вазир ва давлат раҳбарининг ҳам судга гувоҳ сифатида чақирилиши демократик жамият учун нормал ҳолат ҳисобланади. Бизда бунақа ҳол кам бўлиши мумкин. Бироқ адолат учун зарур бўлса ҳар қандай шахс ўзини “осмонга олмасдан” судга чақирилганда бориши керак.\nШу сабабли ўзим туғилиб ўсган қишлоғимда фаолият юритаётган тадбиркорларнинг жиноят ишида мен билан боғлиқ турли кўрсатмалар олишга уринишлар бўлгани айтилгани учун вазиятга ойдинлик киритиш нуқтаи назаридан суднинг чақиришини табиий қабул қилдим ва бордим. Бу аслида депутатнинг сайловчилари олдидаги бурчи ҳам ҳисобланади.\nКеча судланувчи ёш тадбиркор Ж.Зокиржоновнинг суд залидан озод қилиниб, жазоси енгиллатилиб оиласи бағрига қайтганини эшитиб қувондим. Ёш тадбиркорнинг оиласи, маҳалла аҳли ва дўстларининг қувончини кўриб, ўзим ҳам кўп ойлардан буён чўзилиб келган тушунарсиз ва мен учун оғир кунларнинг якун топаётганидан ҳурсандман. Тўғриси қийин бўлди: тадбиркор бошига тушган иш менинг фаолиятим билан боғлиқ, деган гап чиққани унинг оиласи ва қишлоқдошларим олдида бошимни эгиб қўйганди. Умид қиламанки ҳаммаси ортда қолди ва бошқа бундай бўлмайди...\nБироқ шу ўринда ҳақли савол туғилади: агар шахснинг қилмиши давлат ёки жамиятга хавф туғдириш, одам ўлдириш каби оғир жиноятлар билан боғлиқ бўлмаса, оиласи ва яқинларини рухий азобга қўйиб буни етти саккиз ойлаб чўзиб юриш тўғрими? Хавфи катта бўлмаган ишлар бўйича тергов ва судларни қисқа вақтда ўтказиб, оқни оқ қорани қора, деб ҳукм чиқаришга ўтиш вақти келмадимикан?\nБўлиб ўтган ушбу тергов ва суд иши мисолида бу савол мени кўп ўйлантирди. Агар саволимни тушунган бўлсалар терговчи, прокурор ва судларга инсоф берсин! Тушунмаганларга эса ҳаммаси жойида, сизга тегишлимас" деб ёзади депутат ўз хабарида.\n22 сентябрь, 13:59\n21 октябрь, 20:00\nЭнди йирик объектлардан ёнғин хавфсизлиги паспортини ишлаб чиқиш талаб қилинади\n21 октябрь, 18:19\nНурхон Нафасов каратэ миллий федерацияси раислигига тикланди\n21 октябрь, 17:38\nСенатининг саккизинчи ялпи мажлиси тугади\n21 октябрь, 16:58\nЭлчихонада портлаш бўлиши ҳақида ёлғон хабар тарқатган фуқаро қўлга олинди\n21 октябрь, 16:12


00:00 / 09.10.2008 | eski savollar | 3213\nАССАЛОМУ АЛАЙКУМ МУҲТАРАМ УСТОЗ!Сизга айрим саволлар билан мурожаат этишга ижозат бергайсиз:1. Ханафия мазҳаби асосидаги фиқҳий китоблар жуда кўп. Улардаги ҳукм ва фатволар ҳам кўп. Устоз ибодат, муомалат ва бошқа диний ҳамда ҳаётий муомилаларда ҳукм чиқариш ва амал қилишда 2 та ҳукм ёки фатво бир бўлиб қолса, шундан қай бири олинади. Мисол учун бир масжид имомидан фатво сўралса у ўзи билган илмига асосан фатво беради, бошқа масжид ёки олимнинг айнан шу масала бўйича фатвоси биринчисидан тамоман бошқача бўлиши мумкин. Мисол келтирадиган бўлсак, намоз, рўза ва бошқа ибодатларни бажариш бўйича ҳукмлар бир китобда бошқача, бошқа китобда яна бошқача келиши мумкин. Бир китобда бир амал суннат дейилса, бошқасида мустаҳаб дейилган бўлиши ҳам мумкин. Фатво ва шариат ҳукмларининг ҳам даражалари борми? Доимий амал қилишда қандай ҳукмлар олинади?\n- ҲАНАФИЙ ФАҚИҲЛАР ТАБАҚАЛАРИАлбатта, ҳамма фақиҳ номининг олганларнинг даражалари бир хил эмас. Балки улар турли табақаларга бўлинадилар ва ўша табақаларида уларниннг даражалари билинади. Шунинг учун фиқҳ илми толиблари бу табақаларни билиб олишлари лозим.Биринчи табақа.Бу табақага шариат миқёсида ижтиҳод қилган улкан имомлар, мазҳаббоши фақиҳлар ва уларнинг даражасидаги зотлар кирадилар. Тўрт мазҳаб бошлиғи бўлган имомларимиз манашу биринчи табақага кирадилар. Улар фиқҳнинг асл қоидаларини ишлаб чиқадилар, шаръий далиллардан фаръий ҳукмларни истинбот қиладилар. Улар ҳеч кимга тақлид қилмайдилар. Бу табақа ижтиҳоднинг енг олий табақасидир.Иккинчи табақа.Мазҳаб мужтаҳидлари табақаси. Биринчи табақа соҳибларининг шогирдларидан бу табақа фақиҳлари чиққан. Мисол учун Абу Ҳанифанинг шогирдлари Абу Юсуф ва Муҳаммадлар иккинчи табақага кирадилар. Бу табақадаги фақиҳлар шаръий далиллардан ўз устозлари ишлаб чиққан қоидалар асосида шаръий ҳукмларни чиқарадилар. Улар асосий қоидаларга тегмаган ҳолда баъзи фаръий ҳукмларда устозларига хилоф қилишлари мумкин. Агар асл қоидаларда хилоф қилса, мазҳабдан чиққан бўлади.Учинчи табақа.Мазҳаббоши имомдан ривоят қилинмаган масалаларда ижтиҳод қиладиган фақиҳлар табақаси. Бу табақадаги мужтаҳидларга ҳанафий мазҳабида Хассоф, Таҳовий, Абул Ҳасан ал-Кархий, Шамсул Аимма ал-Ҳалвоний, Шамсул Аимма ас-Сарахсий, Фахрул Ислом ал-Баздавий, Фахриддин Қозихон ва бошқалар киради. Бу табақадаги фақиҳлар шайхларга аслларда ҳам, фаръларда ҳам хилоф қила олмайдилар. Улар ўз шайхлари ишлаб чиққан қоидалар асосида мазкур шайхлардан бир ривоят қолмаган масалаларда ҳукмлар чиқарадилар. Бу табақа ижтиҳод табақаларининг энг пасти ҳисобланади.Тўртинчи табақа.Бу табақадаги фақиҳлар ижтиҳод даражасига етмаган бўладилар. Уларга фақиҳларимиздан Розий мисол бўла олади. Уларни асҳоби таржиҳ деб аталади. Улар ўзлари ижтиҳод қила олмасалар ҳам усулни билганлари учун ва ҳукмни қаердан олишни билганлари учун икки томонга буриб юбориш мумкин бўлган гапларни қай бири тўғри эканини ва шунга ўхшаш майда ишларни қиладилар. Бешинчи табақа.Тақлидчи фақиҳлардан таржиҳ соҳиблари табақаси. Таржиҳ дегани бир нарсадан бошқасини устунлигини аниқлаш деганидир. Бу табақадаги уламолар бир ҳукмни иккинчисидан устун эканини аниқлашади. Уларга ҳанафий уламолардан Абул Ҳасан ал-Кархий, Бурҳониддин Марғилоний ва бошқалар киради.Олтинчи табақа.Кучли ва ўта кучли, мазҳабда бор ва заиф, зоҳир ривоят ва нодир ривоят орасидаги фарқни биладиган уламолар табақаси. «Канз», «Мухтор», «Мажмаъ» ва «Виқоя» каби китобларнинг муаллифлари худди манашу табақадаги фақиҳлар ҳисобланадилар. Улар ўз китобларида номақбул гаплар ва заиф ривоятларни нақл қилмайдилар.Еттинчи табақа.Семиздан ориқни, ҳўлдан қуруқни, ўнгдан чапни ажрата олмайдиган тақлидчилар табақаси. Буларга мутлақо яқинлашмаслик заурур.Китоблардан фойдаланишда уларнинг муаллифларига эътибор бериш, кўпчилик уламоларнинг таҳсинига сазовор бўлган китобни ихтиёр қилиш зарур.Агар бир масалада Абу Ҳанифа бир тараф, Абу Юсуф ва Муҳаммад бир тараф бўлиб қолса, хоҳлаган тарафни олаверса бўлади.Агар Абу Ҳанифа икковларидан бири билан бўлиб бирлари ёлғиз қолса, Абу Ҳанифа бор тараф қабул қилинади.ҲАНАФИЙ КИТОБЛАР МАРТАБАЛАРИМаълумки ҳанафий мазҳабига оид китоблар бир хил мартабада эмас. Балки бу китоблар уч даражага бўлинади.Биринчи даража.Бу даражадаги китобларни «Усул» деб аталади.Мазкур даражадаги китобларни «Зоҳирур ривоя» деб ҳам аталади. Улар имом Абу Ҳанифа, Абу Юсуф ва Муҳаммадларнинг қавлларини ўз ичига олган бўлиб, имом Муҳаммад томонидан таълиф қилинган. Улар қуйидаги китоблар;1. Китобул асл. Бу китобнинг иккинчи номи «Мабсут».2. Китобуз зиёдот.3. Китобул Жомеъус Сағир.4. Китобул Жомеъул Кабир.5. Китобус сиярис Сағир.6. Китобус сиярил Кабир.Иккинчи даража.Бу даражадаги китобларни «Наводир» деб аталади.Улар мазҳабнинг катта имомларидан ривоят қилинган бўлиб, мазкур олти китобга кирмай қолган масалалардир. Наводир китобларга имом Муҳаммаднинг ўша машҳур олти китобидан бошқа «Касаниёт», «Ҳоруниёт», «Журжониёт», «Руқайёт» китоблари ва Ҳасан ибн Зиёднинг китобларига ўхшаш китоблар киради.Машҳур олим Ибн Обидийн бу ҳақда қуйидагиларни ёзади:«Ўшандоқ китоблар жумласига Абу Юсуфнинг Амолий китоблари киради. Амолий имлонинг жамъидир. Бунда мужтаҳид ўтирганда унинг атрофига шогирдлари қоғоз қаламларини олиб ўтиради. Сўнг олим илмда Аллоҳ унга билдирган нарсани ёддан гапиради. Шогирдлар уни ёзиб боради. Кейин ёзган нарсаларини жамлаб китоб қиладилар. Ана ўшани имло ёки амолий деб атайдилар. Ўтган фуқаҳо, муҳаддис ва араб тили олимларининг шундоқ одати бор эди».Бу даражадаги китоблар аввалги даражадаги китоблардан паст ҳисобланади. Агар бир масала усулда ва наводирда келган бўлса усулдагиси олинади.Учинчи даража.Фатволар ва воқеъалар китоблари. Бунда кейин келган мужтаҳидлар мазҳабнинг аввалги мужтаҳидларидан ривоят келмаган масалаларда ўзларидан савол сўралганда берган жавоблари йиғилган бўлади. Кейин келган мужтаҳидлардан мурод Абу Юсуф ва Муҳаммад ҳамда улардан сўнг келганларнинг асҳобларидир. Улар кўпчилик бўлиб хабарлари табақот китобларида келган.Абу Юсуф ва Муҳаммад раҳматуллоҳи алайҳимоларнинг асҳобларига Исом ибн Юсуф, Ибн Рустам, Муҳаммад ибн Самоъа, Абу Сулаймон ал-Жавзжоний, Абу Ҳафс Бухорий ва улардан кейин келган Муҳаммад ибн Салама, Муҳаммад ибн Муқотил, Нусайр ибн Яҳъё, Абу Наср Қосим ибн Салломга ўхшашлар киради.Улар ўзларига зоҳир бўлган далил ва сабабларга кўра мазҳаб соҳибларига хилоф қилишлари мумкин. Уларнинг фатволарини дастлаб жамлаган Абу Лайс Самарқандийнинг «Навозил» китобидир. Кейин машойихлар бошқа китобларни жамладилар. Мисол учун Нотифий «Мажмауъул навозил» ва Воқеъот»ни, ас-Содр аш-Шаҳид «Воқеъот»ни жамлаган.Кейинги уламолар аралаш китоблар қилдилар. Бунга «Фатовои Қозихон» китоби мисол бўлади. Баъзилар эса Розийиддин Сарахсий ўзининг «ал-Муҳийт» китобида қилганига ўхшаб ҳар бир соҳани айри – айри келтирди. У аввал усулга оид масалаларни келтириб кейин наводирларни келтирган.Албатта, фатволар ва воқеъотларнинг мартабаси усул ва наводирнинг мартабасидан пастдир. Чунки усул ва наводирлар маҳаб соҳибларининг қавлларидир. Фатво ва воқеъотлар эса уларнинг қавллари асосида уларнинг издошлари ечган масалалардир.Мазкур уч қисмнинг қўшилишидан ҳанафий мазҳаби ташкил бўлади.


Коронавирус ва ҳомиладорлик: тошкентлик икки аёлнинг COVID-19 билан курашганлиги тарихи Ўзбекистон янгиликлари\nКоронавирус ва ҳомиладорлик: тошкентлик икки аёлнинг COVID-19 билан курашганлиги тарихи\n10 August 2020, 14:49\nЎзбекистон, Тошкент – Batafsil.uz. Бола туғилишини кутиш ҳатто оддий шароитда ҳам аёллар учун ўта ташвишли давр бўлиб, бугунги кунда коронавирус эпидемияси авжига чиққан пайтда айниқса даҳшатли ҳолат ҳисобланади. Ушбу кунларда ковид билан касалланган кўплаб ҳомиладор аёллар ноаниқлик шароитида боланинг келажаги тўғрисида муҳим қарорлар қабул қилишга мажбур бўлмоқдалар.\nИнфекцияланган онанинг ҳолати қандай кечади, вирус ҳомилага қандай таъсир қилади, қайси туғруқхоналар бўлажак оналарни қабул қилади, ўзини-ўзи яккалаш ва локдаун шароитида кимдан маслаҳат олиш мумкин, эрта муддатларда аборт қилиб бўладими? Бу ижтимоий тармоқлардаги бўлғуси оналар учун ихтисослаштирилган гуруҳларда берилган саволларнинг бир қисми холос. Масаланинг мураккаблиги шундаки, шифокорлар бу саволларга аниқ жавоб бера олишмайди. Уларнинг фикрича, ҳар-бир кишининг организми ўзига хос бўлиб, асосийси - ваҳима қилмаслик ва ўз-ўзини даволамаслик талаб этилади.\nBatafsil.uz. мухбири тошкентлик икки аёл билан суҳбатлашиб, уларнинг ковидли ҳомиладорлиги қандай кечганлигини тинглади.\nБахтли якун топган биринчи ҳикоя\nГулнора 29 ёшда ва учинчи бор ҳомиладор бўлган. Касаллик пайтида хомиласи 28-29 ҳафтада эди.\n"Ҳомиладорлик яхши кечаётган эди, шунинг учун мен ортиқча ташқарига чиқмасликка, ҳеч ким билан мулоқот қилмасликка ва қўлдан келгунича ўзимни асрашга ҳаракат қилдим. Бироқ, бу инфекция уйимизга ташриф буюрди. Акам ишда юқтирган экан",- деб эслайди у.\nБиринчи куни унинг акасида томоқ оғриғи, бош оғриғи ва иситма пайдо бўлганида, у дарҳол ўзини оиланинг бошқа аъзоларидан ажратиб қўйган. У яқинлари билан алоқа қилмасликка ҳаракат қилиб, хонадан фақат ниқобда чиққан.\n"Икки кундан кейин менда титроқ пайдо бўлиб, тунда бошим оғриганидан уйғониб кетдим, Ҳароратимни ўлчасам, термометр 37,7 ни кўрсатди. Эрталаб дарҳол акушер-гинекологга қўнғироқ қилдим. Шифокор уч кун давомида вирусга қарши дори, антибиотиклар олиш, кўпроқ суюқлик ичишни тавсия қилди", - дейди Гулнора.\nОрадан уч кун ўтсада, аёлнинг аҳволи яхшиланмаган. Ҳарорат 37,5 дан 38 гача кўтарилиб турган. Бундан ташқари, қаттиқ бош оғриғи ва ҳолсизлик сезилган, суяклар оғриган, у мутлақо кучсиз бўлиб, иштаҳаси йўқолган.\n"Мен болалар учун жуда ҳавотир олдим, чунки уйда яна иккита кичкина бола бор. Албатта ҳали дунёга келмаган болам учун қаттиқ ташвишландим. Бу касаллик унга қандай таъсир қилишини туну-кун ўйлаб чиқдим”, - деди суҳбатдош.\nҲолати ёмонлашишни давом этганлиги боис, унинг оиласи поликлиникадан шифокор чақиришга мажбур бўлган. Келган шифокор кўрикдан ўтказиб, ҳомиладор аёлнинг ўпкаларини эшитиб кўрган. Шифокор кўп суюқлик истеъмол қилиш, ҳароратни пасайтирадиган дори-дармон ичишни буюрган. Агар уч кун ичида ҳолат яхшиланмаса, уни қайта чақириш кераклигини айтган.\nГулноранинг сўзларига кўра, кейинги кунларда ҳам ҳарорат пасаймаган, кучли ҳолсизлик сезилиб турган. Бундан ташқари, у фақат терлаган, йўталиш ва кўкрак қафасидаги оғриқлар пайдо бўлган.\n"Биз яна шифокорни чақирдик, у келиб, антибиотиклар буюрди, шунингдек қонни суюқлаштирадиган дори, С витамини ва йўтал сиропидан ичиш лозимлиги айтди", - деди у.\nАммо, бу сафар ҳам касалнинг аҳволи яхшиланмаган. Гулнора уни туғишга тайёрлаётган акушер-гинекологга мурожаат қилган. Шифокор касалхонага ётишни маслаҳат берган.\nШу билан бирга, аёлнинг оиласи СЭС вакиллари уйга келиб таҳлил олишлари учун поликлиникада ариза қолдирган. Яхшиямки, мобил гуруҳ келиб, ўша куннинг ўзида таҳлил олиб кетган. Шу билан бирга, тез ёрдамнинг кейинги кунда келиб айтган гаплари барча қариндошларни ҳайратга солган. Фельдшернинг сўзларига кўра, агар улар ҳозирнинг ўзида аёлни олиб кетишса ҳам, туғруқхона ковид маълумотномасиз қабул қилмайди.\n"Эртаси куни ўзимиз ковид аломатлари бўлган ҳомиладор аёлларни қабул қиладиган туғруқхонага мурожаат қилишга қарор қилдик. Аммо улар ҳам таҳлилнинг тасдиғисиз қабул қила олмаслигини айтишди. Шундан сўнг яшаш жойимиз бўйича туғруқхонага бормоқчи бўлдик, аммо улар ҳам тегишли маълумотнома бўлмаса, менга ёрдам бера олмасликларини билдиришди. Натижада, биз уйга қайтдик ва поликлиника шифокори буюргани асосида даволанишни давом этдим», - дея тушунтирди Гулнора.\nИкки кундан кейин ниҳоят унинг ҳарорати пасайиб, соғлиғи яхшиланган. Умумий ҳисобда ҳомиладор Гулнора етти кун давомида иситмалаб, икки хил антибиотикларни қабул қилган. Аммо бу борада таъқидлаш лозимки, буларнинг барчасини аёл шифокор назорати остида амалга оширган.\nТаҳлил топширилганидан уч кун ўтгач, СЭС вакиллари қўнғироқ қилишган ва коронавирус учун ижобий натижа аниқланганлигини айтишган.\n"Касаллик аломатлари пайдо бўлганидан бери 20 кундан кўпроқ вақт ўтди. Мен ўзимни яхши ҳис қиляпман, ҳароратим йўқ. Худога шукур, болам ҳам яхши. Барчага соғлик тилайман, ўзингиз ва яқинларингизни эҳтиёт қилинг. Мободо ушбу вирусга дуч келсангиз, энг муҳими - ваҳима қилманг, ёмон фикрларни олиб ташланг ва шифокор билан алоқада бўлинг",- дея таъкидлади Гулнора.\nФожеали якун топган иккинчи ҳикоя\nЛуиза ва унинг турмуш ўртоғи бир неча йилдан буён иккинчи фарзандни орзу қилиб келишган. Ниҳоят, шу йилнинг июнь ойида ўтказилган ультратовуш текшируви ҳомиладорликни тасдиқлаган.\n"Бир томондан биз жуда бахтли эдик, иккинчи томондан, эпидемия туфайли озгина ташвиш пайдо бўлди. Аммо биз ёмон нарсалар ҳақида ўйламадик ва яхшиликка ишондик", - дейди у.\nЭр-хотин карантин шароитида ота-оналари ташвишланмаслиги учун Луизанинг ҳолати тўғрисида ҳозирча яқинларига айтмасликка қарор қилишган.\n"Июль ойининг бошида тўсатдан иситмам пайдо бўлди, томоғим бироз оғриди. Мен ҳароратни туширишга уринмасдан, малинали чой ичиб турдим. Олти кун давомида ҳарорат 37-37,2 даражасида сақланиб турди, кейин ҳидни сезмай қолдим, “аёлларга хос” муаммоларга дуч кела бошладим”, -дея эслайди Луиза.\nКасалликнинг бешинчи куни аёл туман поликлиникаси қўнғироқ қилиб, ва ковид учун таҳлил топшириш мумкинми, деб сўраган. У ерда туман СЭСи карантин учун ёпилгани ва таҳлил фақат хусусий клиникаларда олиниши мумкинлиги айтишган.\nЭнг ёмони шундан иборат бўлганки, бу оила Тошкентда коронавирус авж олган бир пайтда касалликка дуч келган. Касалхоналарда жойлар йўқ эди, фақат тасдиқланган маълумотнома билан учинчи туғруқхона қабул қилган, бошқа туман СЭСлари ва хусусий марказларда йирик навбатлар юзага келган эди.\n"Албатта, тиббиёт муассасаларида нималар содир бўлаётгани ҳақидаги янгиликларни ўқиганингизда ташвишга тушиб қоласиз. Аммо биз ваҳима қилмасликка қарор қилдик. Ажратмалар фақат бир кун кузатилди, кейин эса тўхтади. Бутун тана оғриган бўлсада, на қоринда, на тўққизинчи кундан кейин мени “аёлларга хос” бирор нарса безовта қилгани йўқ. Шунга қарамай, мен Интернет орқали маслаҳат берадиган гинекологни топдим. Ўшанда мен ҳомиладорликнинг еттинчи ҳафтаси эдим. Касаллик болага қандай таъсир қилиши мумкинлигини доим уйлаб келдим”,- деб эслайди Луиза.\nАёл бир неча кун давомида мутахассис тавсияларига амал қилган, аммо кейин оғриқлар яна қайтган. Шунинг учун у гинеколог текширувидан ўтишга қарор қилган.\n"Мен хусусий клиникага ёзилдим, чунки туғруқхона фақат маълумотнома бўлганида қабул қилади, қолаверса бир неча кун кутиш керак. Мен шифокор маслаҳатига кирганим заҳотиёқ, яқинда коронавирус билан касалланган бўлишим мумкинлиги ҳақида огоҳлантирдим. У мени тинглаганидан сўнг, барибир кўрикни ўтказиши ва шундан кейингина нима қилиш кераклигини ҳал қила олишини айтди. Мен шифокордан жуда миннатдорман, чунки бундай вазиятда қаерга боришни билмай қоласиз", - дейди Луиза.\nАёл текширувга бораётганида, у юрагида ҳомиласи билан нималардир бўлаётганини ҳис қилган. Таҳлиллар ҳомила ривожланмаганлиги ва ёш онанинг соғлиғига салбий оқибатларга олиб келмаслиги учун аборт қилиш кераклигини тасдиқлаган.\nБундай пайтлар аёллар нимани ҳис қилишларини фақат уларнинг ўзлари билишади. Ҳеч қандай сўз билан узоқ кутилган болани йўқотиш азобини ифода этиб бўлмайди.\n"Қандай бўлганини мен эслай олмайман. Мен дори ичдим, мутахассислар назорати остида эдим. Уларнинг барча сўзлари, мен ҳали ҳам туғишим мумкинлиги, ҳаёт давом этиши... ҳаммаси бекор эди". Фақат битта гап хаёлимдан кетмасди: агар ковид бўлмаганида, агар бўлмаганида....", - аёл йиғлаганча эслайди.\nЛуизадан ташқари унинг эри ҳам худди шу касалликка чалиниб қолган. Икки кун давомида юқори ҳарорат сақланиб турган, сўнг эса бутун танаси оғриган, ҳид билиш йўқолган.\n"Шифокорлар билвосита ташхисни тасдиқладилар, шунингдек улар коронавирус эканлигига амин эдилар. Барча хавф шунда эдики, касаллик боланинг органлари шаклланаётган даврга тўғри келган”, -деди аёл.\nКейинчалик, шифокорнинг тавсиясига кўра, аёл организмини текшириш ва тиклаш учун умумий таҳлил топширмоқчи бўлган.\n"Мен навбатда туриб, ўйланим қолдим, балким антитаначалар учун таҳлил топширсаммикан? Аммо қоғозсиз ҳам аниқ бўлган нарса учун 365 минг сўм .... Йўқ, яхшиси пулни даволанишга сарфлаган маъқул, чунки эрим ҳам ва мен ҳам нима бўлишидан қатъий назар, болаларни орзу қиламиз. Энди бу эпидемия тугаганидан сўнггина амал ошади ",- деди қиз.\nИлгарироқ, тиббиёт фанлари доктори, профессор, Инновацион ривожланиш вазирлиги қошидаги Илмий-техник кенгаш аъзоси Фарида Аюпова нашрларимиздан бирида ҳомиладор аёлларда коронавирус қандай кечиши ҳақида сўзлаб берган эди. Хусусан, унинг таъкидлашича, турли хил экстрагенитал касалликларга чалинган аёллар, айниқса ҳомиладорликнинг иккинчи ярмида нафас олиш касалликлари (пневмония, бронхиал астма), диабет, артериал гипертония, сурункали яллиғланиш жараёнлари, юрак-қон томир касалликларига чалинганлар хавф гуруҳига киради.\nУшбу касалликларнинг барчаси иммунитет ва гемостаз (қоннинг ивиши)нинг бузилишига олиб келиб, ҳомиладорлик пайтида хавфли ўсмалар мавжудлиги организмга бўлган юкни ортиради, айниқса айланадиган қоннинг кўпайиши, нафас олиш кўрсаткичининг пасайиши ва турли хил асоратларнинг ривожланишига сабаб бўлади.\nОғир акушерлик анамнези (преэклампсия, қон босимининг кўтарилиши, қон кетиши, қон ивишининг бузилиши, эрта туғиш, ҳомиланинг тушиши, олдинги ҳомиладорликдаги турли хил жарроҳлик аралашувлари) ҳам хавф омилларидан ҳисобланади.\nОрганизмнинг турли тизимларидаги юкларни ҳисобга олган ҳолда COVID-19 айниқса иккинчи ва учинчи триместрда ўта хавфлидир. Фарида Аюпова ҳомиладорлик протоколида аниқ белгиланган муддатларда мажбурий текширувлардан ўтиш, ўз вақтида таҳлилларни топшириш, ультратовуш текширувини ўтказиш ва шифокор билан маслаҳатлашиб туришни тавсия қилди.\nХомила коронавирус инфекциясининг тўғридан тўғри нишони эмас, чунки - у йўлдош тўсиғи билан ҳимояланган, дейди профессор. Кўп нарса онанинг ҳолати ва коронавирус инфекциясининг оғирлик дажарасига боғлиқ, аммо коронавирусли беморларда бола туғилиши одатда осон кечади ва болалар соғлом туғилади.


Архивы Финларда | KITAB.UZ\nФинларда биринчи синф….\nФинларда биринчи синф. Наталья Киреева ёзмоқда: Финландияга кўчиб ўтгач ўғлимни биринчи синфга олиб бордим. Рус анъаналарига мувофиқ ўғлимни тайёрладим, ҳар ҳолда биринчи синф. Мактаб олдида 14 август куни соат 9:00 да йиғилиш керак. Дастлабки шок ҳолатим, ўқувчилар худдики уйда нима кийишса, ўша кийимда келишган. Костюм шим, галстук тақиб, гулчамбар кўтарибБатафсил ўқинг


Маҳмуд Намозов болалари ҳақида: ўртамиёна бўлиб ҳуштак эшитгандан кўра бошқа соҳанинг устаси бўлсин\nЎзбекистон халқ артисти Маҳмуд Намозов нега фарзандларини санъат соҳасига яқинлаштирмаганини тушунтириб берди. “Чунки санъатда ўртамиёналик кетмайди, - деди у “Оила даврасида” нашрига берган интервьюсида.\n– Бундан ташқари, санъатнинг юки оғир. Ҳар соҳанинг ўз устаси бармоқ билан санарли. Болаларим санъат йўлини танламоқчи ҳам бўлишди. Аммо истамадим, бошқа соҳаларга йўналтирдим. Чунки ўртамиёна бўлиб ҳуштак эшитгандан кўра, бошқа соҳада ўз ишининг устаси бўлиб, олқиш олган маъқул”.\n“Танлаган соҳангизнинг чин эгаси бўлмасангиз, ишдан завқ ололмайсиз”, - қўшимча қилди санъаткор.


Ўзбекистон Республикаси Конституциясининг 80-моддасининг 3-бандига ва "Ўзбекистон Республикаси Олий Мажлисининг Сенати тўғрисида"ги Ўзбекистон Республикаси Конституциявий Қонуни 9-моддаси биринчи қисмининг 3-бандига мувофиқ Ўзбекистон Республикаси Олий Мажлисининг Сенати\nАйримлар мушкул аҳволга тушиб қолса, фолбинлардан нажот излайди. Уларнинг “башорати” ёки қилган “илми-амали” билан вазиятдан чиқмоқчи бўлади.\nИстеъмолчига ёзилган 4 миллион сўм қарздорлик исботланмади\nФуқаро Санобар Зариповага “Туямўйин-Урганч” минтақалараро сув қувурларидан фойдаланиш бошқармаси давлат унитар корхонаси томонидан 4 миллион сўмлик қарздорлик ёзилди.\nАдвокат ақлини ишга солиш ўрнига нафсига эргашди. Оқибатда...\nИнсоннинг ўз касбига хиёнати йиллар давомида йиққан тажриба ва малакаси, назарий ва амалий билимларини ҳам чиппакка чиқаради. Зотан, касб инсоннинг бир умрлик ҳаёти, фаолияти, тақдирига муносиб баҳо берадиган омилдир.


Қиличев авф этилса «Навбаҳор»да қолади » Lochinlar.UZ\nLochinlar.UZ » Янгиликлар » Қиличев авф этилса «Навбаҳор»да қолади\nҚиличев авф этилса «Навбаҳор»да қолади\nХабарингиз бор, Олий лиганинг 25-турида «Қўқон-1912»-«Навбаҳор» (2:0) учрашувининг биринчи бўлимида Ойбек Қиличев «қизил» олиб, федерация қарорига кўра бир йилга катта футболдан четлатилганди.\n«Навбаҳор» раҳбарияти мавсум якунлангач ЎФФга Ойбек Қиличевнинг дисквалификациясини қисқартиришни сўраб мурожжат қилишмоқчи. Бу ҳақда кеча Илҳом Мўминжонов ҳам айтиб ўтганди.\nТан олиш керак, Қиличев ноҳақ эди. Шу билан биргаликда ЎФФ ҳам Ойбекка нисбатан ўта жиддий қарор қабул қилди. Ўзбекистон Биринчилигида Қиличевнинг «қилиғи»дан беш бадтар ҳолатлар кузатилади. Аммо федерация ҳозиргача ҳеч бир ўйинчига бунчалик оғир жазо тайинламаганди, Тоҳир Шамсиддинов бундан мустасно. Шамсиддинов ҳалқаро ўйиндаги ҳаракати учун жазоланганди. Дастлаб бир йилга футболдан четлатилган Тоҳир «Навбаҳор»нинг ЎФФга қилган илтимосидан сўнг ярим йиллик дисквалификация ўтади. Демак, бу борада «Навбаҳор»да «тажриба» бор.\nАгарда федерациямиз ўз қарорини ўзгартирадиган бўлса, яъни, бир йиллик жазо қисқартириладиган бўлса клуб Ойбек Қиличевни олиб қолмоқчи. Ўз навбатида футболчи ҳам юқоридаги ҳолат юз берса «Навбаҳор»да қолмоқчи.


Олий таълим вазирининг ўринбосарлари биттага кўпайди. Президент янги “замминистр” кимлигини айтди | Qalampir.uz\nОлий таълим вазирининг ўринбосарлари биттага кўпайди. Президент янги “замминистр” кимлигини айтди\nОлам\t15 Июнь 15:19 8387\nОлий ва ўрта махсус таълим вазирлиги барча касб-ҳунар мактаблари ва техникумларни бошқариш ва методик таъминлашга масъул этиб белгиланди. Бу ҳақда бугун, 15 июнь куни Президент Шавкат Мирзиёев раислигида ўтказилаётган аҳолини касб-ҳунарга ўқитиш ва мономарказлар фаолиятини такомиллаштириш чора-тадбирларига бағишланган йиғилишда айтиб ўтилди.\nВазирликда алоҳида вазир ўринбосари лавозими жорий этилиб, департамент ташкил қилинди. Бу лавозимга етарли тажрибага эга бўлган, Бухоро шаҳар мономарказ раҳбари Садоқат Сиддиқова тайинланди.\nШу билан бирга касб-ҳунар таълимини замон талабларига мослаштириш бўйича янги тизим доирасида 45 та коллеж Бандлик вазирлиги тизимига ўтказилиб, уларнинг ўрнида мономарказлар ташкил этилиши белгиланди.\n“Бугунги кунда олий таълим тизимидаги катта ислоҳотлар ўз натижасини беришни бошлади. Жорий йилда 36 та олийгоҳга академик ва молиявий мустақиллик берилди.\nЭнди профессионал таълим тизимини тубдан ислоҳ қилиш – олий таълим вазири, унинг ўринбосарлари, ректорларнинг энг устувор вазифаси бўлиши керак. Бу жуда муҳим вазифа, тизимли иш ташкил этилмаса, одамлар рози бўлмайди”, деди Президент.\nБунинг учун Профессионал таълимни ривожлантириш жамғармаси ташкил этилиб, унга 50 млрд сўм йўналтирилади. Вилоят, туман ва шаҳарларда Касб-ҳунар таълими кенгашлари ташкил этилади.\n04 Июль 13:26 81492\n04 Июль 16:52 55015\n05 Июль 18:02 52392\n05 Июль 20:00 50177\n04 Июль 22:12 46326


«ЭРИМ БИЛАН ЁЛҒИЗ ҚОЛИШДАН ҚЎРҚАМАН...» | Суғдиёна биринчи аёллар электрон журнали\n«ЭРИМ БИЛАН ЁЛҒИЗ ҚОЛИШДАН ҚЎРҚАМАН...»\n— Тўйимиз бўлганига бир йилдан ошди. Четдан қараганда, оиламиз рисоладагидек. Аммо эр-хотин ёлғиз қолганимизда... Хуллас, шу пайтгача турмуш ўртоғим билан алоқа қилолмадик. Аниқроғи, уни ўзимга яқинлаштирмайман. Тегинган заҳоти қовуғимда оғриқ туриб, аъзойи баданим қақшаб кетади. Ўтиб кетар деб, иккимиз ҳам сир бой бермадик. Бироқ орадан шунча вақт ўтса ҳам, ҳеч қандай ўзгариш бўлмаяпти. Уйдагилар эса бўйимда бўлмаётганидан шубҳада. Рости, бу масалада кимга учрашишни, кимдан маслаҳат сўрашни ҳам билмайман. Юзимни сидириб нима дейман? Лекин бирор чораси топилмаса, турмушим бузилиб кетиши мумкин... Исми сир тутилди.\nМурожаатдаги аёлнинг ҳолати тиббиётда вагинизм дейилади. Яъни яқинлик вақти қин мушакларининг ихтиёрсиз қисқариши. У ниҳоятда жиддий, чораси кечиктириб бўлмайдиган хасталикдир. Гарчи вагинизм ҳақида турли фикрлар мавжуд бўлса-да, даволаш мумкин. Ягона шарти... Келинг, аввал бу тўғрисида тушунча бериб, сўнг мавзу билан танишсак. Мутахассис — андролог-сексопатолог Дилмурод ЭРГАШЕВ.\nВагинизм невроз, кучли стресс ёхуд ўта сезгир (таъсирчан) қин мушаклари патологияси саналади. Хасталик тўйдан кейинги илк жинсий яқинлик вақти қаттиқ қўрқиш, кучли руҳий зўриқишлар туфайли келиб чиқиши мумкин. Муаммони бартараф этишда гинеколог ёки урологга эмас, айнан сексопатолог шифокорга мурожаат этиш лозим. Мутахассис ёрдамида вагинизмнинг келиб чиқиш сабаби ўрганилиб, сўнг даво чоралари қўлланилади. Тиббиётда хасталик бир неча кўринишларда учрайди. Булар: I даражали вагинизм – қин мушакларининг ихтиёрсиз қисқариши гинеколог кўриги ёки тампон воситаларидан фойдаланганда ҳам содир бўлади; II даражаси – қин мушаклари бармоқ ҳаракатларига ҳам ўта таъсирчан бўлиб, зудликда оғриқ келиб чиқади; III даража – яқинликка киришиш тугул, бу ҳақда тасаввур пайдо бўлиши ҳамон қин мушакларида сиқилиш кузатилиб, кескин оғриқ қўзғалади. Муносабатларга таъсири...\nВагинизм эр-хотиннинг нозик муносабатларига йўл бермайди. Бу эса тушунмовчиликларнинг асосий сабабига айланиши мумкин. Хасталикнинг бирламчи кўриниши кўпроқ янги келинчакларда кузатилса, иккиламчи кўриниши фарзандли, жинсий ҳаёт тўғрисида тушунчаси бўлган аёлларда ҳам учраши мумкин. Юқорида айтганимиздек, стресс ёки эркакнинг қўпол хатти-ҳаракати ҳам жуфтида унга нисбатан рад этишлик кайфиятини пайдо қилади. Муносабатларга киришишдан қўрқув ҳисси юзага келганида эса қин мушакларида спазм кузатилиши мумкин. Мия оғриқ сигналини қабул қилса, бутун тана ундан ҳимояланиш учун ишга киришади. Хасталикнинг яна бир келиб чиқиш омили туғруқдан кейинги депрессиядир. Туғруқ жараёни муаммоли ўтган бўлса, аёлда жинсий яқинликка хоҳиш йўқолиб, безовталик кузатилади. Аммо бу вақтинчалик бўлиб, организм меъёрий ҳолатига қайтиб, асаб тинчланса, ҳаммаси изига тушиб кетади. Чораси бор!\nХасталикнинг давоси беморни психологик мувозанатга келтириш билан бошланади. Аввал муаммонинг асл негизи аниқланиб, сўнг психотерапевтик муолажа усуллари қўлланилади. Дори препаратлари-чи, дерсиз? Жинсий аъзоларда бирор касаллик аниқланиб, вагинизмга боғлиқлик омили мавжуд бўлсагина, дори воситаларига мурожаат қилинади. Асосий даво чораси тўғри ва давомли руҳий муолажадир. Мутахассис қуйидаги усуллардан фойдаланиши мумкин: –яқинликка киришиш қўрқувини келтириб чиқараётган фобияни аниқлаш;\n–ваҳима ҳисси юзага келаётганида танани бўшаштириш усуллари билан таништириш; –спазм оғриқларини енгиллаштириш учун дори воситаларини қўллаш;\n–қин мушаклари учун махсус машқлар.\nЖуфтингизга далда бўлинг! Вагинизм аёлнинг бир ўзига оғирлик қиладиган муаммо. Гарчи тишини тишига босиб, оғриққа чидаса-да, руҳий қийноққа тоқат қилолмайди. Тўғри, ичидагини сиртига чиқармайди. Аммо шунда ҳам унга умр йўлдошининг кўмаги керак. Эркаклар, ташхис тасдиқланса, сабрли бўлишга, жуфтингизни тушунишга ҳаракат қилинг. Нохуш ўйларга имкон берманг. Таҳқирлаш, айблов ва камситишлардан ўзингизни тийинг. Муолажа вақти рафиқангизнинг руҳияти зўриқмасин. Биргаликда бу синовларни ҳам енга оласиз! Ишонинг! МАРЖОНА тайёрлади.Twitter НравитсяSocButtons v1.5


Сергей Лушчан: Етакчилик қила оладиган футболчиларни ҳарид қилиш борасида вариантларим бор\n6 апрель, 2017, 20:20\nБугун олий лига 5-тур ўйинларига старт берилди. Унда Тошкентда “Бунёдкор” “Қизилқум”ни қабул қилди. Учрашувдан сўнг ташкил этилган матбуот анжуманинг иккинчи қисмида “қалдирғочлар” бош мураббийи Сергей Лушчан журналистлар саволларига жавоб берди.\n- Бугун биз мағлуб бўлдик. Рақибни ғалаба билан табриклайман. Ортиқча гап бўлиши мумкин эмас. Мағлубиятда албатта, мураббий айбдор бўлади. Жамоани тарк этишим борасида нима ҳам дердим, мен ОЧЛда бизда ҳали имконият бор деб ўйлайман. Шунинг учун курашамиз. Тўғри, бизда ҳимоя чизиғида хатолар бор. Уни тўлдиришга ҳаракат қиляпмиз. Аммо йўқотишлар жуда кўп. Ҳимоя борасида қиладиган ишларимиз талайгина. Жамоага етакчи бўла оладиган футболчиларни жалб қилиш борасида вариантларим бор. Аммо улар қиммат туради, - дейди Лушчан.


Нега ҳар йили картошка нархи кун тартибида туради?\nКарантин даврида аҳолининг озиқ-овқат маҳсулотларига бўлган талаби кескин ошди. Хусусан, бозорларда картошка тақчиллиги кузатилиб, нархи кўтарилди. Айрим «уддабуронлар» шундай вазиятдан фойдаланиб, мўмай даромадни кўзламоқчи ҳам бўлишди. Аслида бу муаммо ҳар йили шу даврга келиб кузатилади. Хўш, бунга нима сабаб бўлмоқда? Бу ҳолатга қачон барҳам берилади? Ушбу муаммони ҳал қилиш учун қандай чора-тадбирлар кўрилмоқда?\nМуаммонинг оқибати эмас, сабаблари билан курашиш керак\nҲар йили картошка нархи ошиб кетиши билан, албатта, ҳукумат томонидан керакли чора-тадбирлар кўрилади. Хусусан, деҳқон бозорларида арзон нархларда маҳсулот сотувчи «Элга хизмат» дўкон-ярмаркалари ишга туширилади. Нархлар назоратга олинади. Аммо ҳар йилги воқелик шуни кўрсатяптики, чоралар муаммони бартараф этмайди, унинг аҳолига таъсирини камайтиради, холос.\nДемак, биз муаммонинг келиб чиқиш сабаби билан эмас, унинг оқибатлари билангина курашмоқдамиз. Шу боис маълум муддатга чекинган етишмовчилик ҳар йили яна қайта бош кўтаради. Уч-тўрт йил аввал картошка билан боғлиқ шундай ҳолат юз берган эди. Харидор топилмай, чирий бошлаган тонналаб картошка чиқиндихоналарга чиқариб ташланганди. Кейин уни етиштириш ҳажми пасайди. Оқибатда нима бўлди: бозорларимизни ўз картошкамиз билан таъминлай олмай қолдик.\n— Республикамизда ҳар йили ўртача 2,7 миллион тонна картошка етиштирилиб, шундан, 1,5 миллион тонна истеъмол учун, 500 минг тонна уруғлик учун ишлатилмоқда, — дейди Ўзбекистон картошка етиштирувчилар уюшмаси раиси Элёр Тошпўлатов. — Афсуски, шундай бўлса-да, аҳоли истеъмоли учун йилига 300 минг тонна картошка етишмайди. Об-ҳавонинг ноқулай келиши, экинзорларга зараркундалар ҳужуми туфайли ҳосил янада камайиши ва эҳтиёжнинг ортиб кетишига сабаб бўлади. Шунингдек, ёнилғи ва ўғит масаласи ҳам оғриқли муаммолардан ҳисобланади.\nМаълумотларга кўра, аҳоли истеъмолини қоплаш учун 2019 йилда четдан 291 минг тонна (уруғлик учун – 10 минг тонна), 2020 йил январь-март ойларида эса 130 минг тонна (уруғлик учун – 12 минг тонна) картошка импорт қилинди. Бу эса, албатта, ички бозордаги нархга ўз таъсирини ўтказади. Бир сўз билан айтганда, соҳадаги муаммони ҳал қилиш учун истеъмолга етарли даражада маҳсулот ишлаб чиқариш, картошкани импорт эмас, экспорт қилиш қобилиятига эга бўлишимиз зарур. Бунинг учун эса, албатта, экин майдонларини кенгайтириш, соҳага замонавий технологияларни жорий этиш талаб этилади.\nЯнги ҳужжат муаммоларни ҳал эта оладими?\nДавлатимиз раҳбари 2020 йил 6 майда «Республикада картошка етиштиришни кенгайтириш ва уруғчилигини янада ривожлантириш чора-тадбирлари тўғрисида»ги қарорни имзолади. Ушбу ҳужжат айни йўналишдаги ишлар самарадорлигини ошириб, соҳани янги босқичга олиб чиқишга хизмат қилади.\n— Қарорга биноан, республикамизнинг картошка етиштириш ҳосилдорлиги нисбатан юқори бўлган 40 та тумани (жами 40,1 минг гектар) картошкачиликка ихтисослаштирилиб, улардан 23 тасида уруғлик картошка етиштириш белгиланди, — дейди Э.Тошпўлатов. — Шунингдек, 2020-2021 йилларда 23 туманда, 2022-2023 йилларда эса қолган 17 туманда картошкачилик кластери ва кооперациялари ташкил этилади. Кластерларнинг асосий йўналишлари — инновацион ва ресурс тежамкор технологиялар асосида яхлит майдонларда истеъмол ва уруғлик картошка етиштириш ҳамда соҳада қўшилган қиймат занжирини яратишдир. Бу, албатта, мамлакатимизда картошкага бўлган талабнинг қондирилишини таъминлайди. Шунингдек, маҳсулотни импорт қилувчи мамлакатдан экспорт қилувчи мамлакатга айланамиз.\nҚарорга мувофиқ, 2020 йил 1 майдан бошлаб картошка етиштирувчи фермер хўжаликлари, қишлоқ хўжалиги корхоналари, шунингдек, картошкачилик кластерлари ва кооперацияларининг уруғлик картошка харид қилиш харажатларини молиялаштириш учун уларга 12 ой муддатгача тижорат кредитлари ажратилиши, 2023 йил 1 июлгача бўлган муддатга четдан олиб кирилаётган уруғлик картошка божхона божидан озод этилиши белгиланди. Шубҳасиз, давлат томонидан тақдим этилаётган бундай имтиёзлар картошкачиликни сердаромад соҳага айлантиради ва деҳқонларимизнинг ғайратига-ғайрат қўшади.\nЯхши уруғдан яхши ҳосил олиш мумкин\nКартошка ҳосилдорлигини ошириш, сифатини янада кўтаришда уруғчилик соҳасини ривожлантириш ҳам муҳим аҳамият касб этади. Сабаби, фақатгина яхши уруғдан яхши ҳосил олиш мумкин.\nШу боис қарорда Сабзавот, полиз экинлари ва картошкачилик илмий-тадқиқот институти зиммасига бир қатор вазифалар белгилаб берилди. Жумладан, истеъмол ва уруғлик картошка етиштиришнинг илмий назарий асосларини такомиллаштириш, картошка уруғларини тайёрлаш ва илғор агротехнологияларни қўллаш бўйича илмий тадқиқотлар олиб борилади.\n— Қарор билан «in vitro» лабораторияси фаолияти йўлга қўйиладиган бўлди, — дейди Сабзавот, полиз экинлари ва картошкачилик илмий-тадқиқот институти директори ўринбосари Фахриддин Расулов. — Бунинг учун грант маблағлари жалб қилинади. Ушбу лабораториянинг аҳамияти — маҳаллий ёки хориждан келтирилган картошка навларининг вирусдан холи уруғчилигини йўлга қўйишга эришишдир. Маълумки, аксарият деҳқонларимиз далаларга картошка туганаклари ҳосил бўлган уруғларни экади. Улар ҳар йили экилиши туфайли турли касаллик ва вируслар билан зарарланади, натижада ҳосилдорлиги 15-20 фоизгача камаяди. Шу сабабли олимларимиз «in vitro» лабораториясида ҳосилдор картошка навларининг тўқималаридан янги, касалликка чидамли, маҳаллий шароитга мос уруғларни яратади.\nХулоса қилиб айтганда, қарорда белгиланган вазифалар бажарилса, картошка етишмовчилиги муаммоси бартараф этилибгина қолмай, соҳа тараққий этиб, картошка етиштиришдаги илғор мамлакатлардан бирига айланамиз.


Бир эркакнинг маъшуқасидан айб топгани | www.ziyouz.uz\nБош саҳифа ҲикматномаИбратли ҳикоятларБир эркакнинг маъшуқасидан айб топгани\n— Кўзингдаги оқ доғ қачон пайдо бўлди?\n— Сенинг муҳаббатинг камайган кундан бери шунақа бўлди. Сенда ишқаро нуқсон пайдо бўлгач, менинг кўзимда ҳам шу сабаб нуқсон пайдо бўлди.\nКўнглингда васвасадан минг ғавғо бор. Аввал ўз айбингни кўр, эй кўнгил кўзи басир одам! Қачонгача бошқалардан айб қидирасан, ўз ёқангни ҳидлаб, ўз айбингни қидирсанг-чи. Ўз айбинг ўзингга аён бўлиб, оғирлигини сезсанг, бошқалар айбига парво қилмайдиган бўласан.\n← Аввалги Аввалги Қопга солинган маст ҳикояти\nКейинги → Кейинги: Хожа ва унинг софдил ғуломи ҳикояти


Жаҳон 13:32 / 12.08.2020 21851\n«Бизнинг мутахассисларимизнинг таъкидлашича, энг яхши лабораториялар вакцина ишлаб чиқишнинг фақат учинчи босқичидадир. Ҳали тўртинчи босқич ҳам бор, аммо ҳозирча ҳеч ким ундан ўтмади. Фақат шу босқичдан кейин халқаро сертификат бериш амалга ошади, бу қайси мамлакат ва қайси лаборатория бўлиши эса номаълум. Ҳамма кутмоқда», - дея Соғлиқни сақлаш вазирлиги маълумотини келтирган Tengrinews.\nШу билан бирга, мамлакат президенти Қосим-Жомарт Тўқаев Россия президенти Владимир Путинга COVID-19 коронавирус инфекциясига қарши дунёдаги биринчи вакцина рўйхатдан ўтказилгани муносабати билан табрик йўллади.\n«Ушбу ҳодиса Россия фанининг юксак салоҳияти ва нуфузини, шунингдек, ушбу глобал таҳдидга қарши курашда Россиянинг етакчи ролини тасдиқлайди. Сизга ушбу оғир даврда Қозоғистонни доимий равишда қўллаб-қувватлаётганингиз, шу қаторда мамлакатимиздаги санитария-эпидемиология ҳолатини яхшилашга салмоқли ҳисса қўшган инсонпарварлик ёрдами ва шифокорларни йўналтирганингиз учун миннатдорчилик билдирамиз», - деди Қозоғистон президенти.\nҚосим-Жомарт Тўқаев Қозоғистон ва Россия ўртасида ушбу соҳадаги самарали ҳамкорликни юқори баҳолади.\n«Август ойининг иккинчи ярмида ҳукумат делегацияси Россия вакцинасини сотиб олиш масаласини муҳокама қилиш учун Москвага боради», - деди давлат раҳбари.\nКеча Путин Россиянинг COVID-19’га қарши вакцинаси рўйхатга олинганини эълон қилди. Унинг сўзларига кўра, вакцина хавфсиз ва ҳатто қизларидан бири томонидан қабул қилинди.\nШу билан бирга, ғарб экспертлари Россия инсонларда кенг кўламли синовлар ўтказмасдан туриб коронавирусга қарши вакцинани рўйхатдан ўтказишга қарор қилганини қоралаб чиқди.\nЛондон Университет коллежи қошидаги Генетика институти мутахассиси Франсуа Баллунинг фикрича, вакцинани шошилинч рўйхатдан ўтказиш «аҳмоқона қарор».\n23:34 / 23.09.2020 2569\n22:56 / 23.09.2020 3000


Санжар Раҳмонов АҚШда навбатдаги ғалабасига эришди\nПрофессионал боксда фаолият олиб бораётган ҳамюртимиз Санжар Раҳмонов бугун Лас-Вегасда навбатдаги жангида рингга кўтарилди.\nБу сафар боксчимизга америкалик чарм қўлқоп устаси Жонатан Стил рақиблик қилди. Саккиз раундга мўлжалланган жанг тўлиқ давом этди ва ғолиб очколар ҳисобига кўра аниқланди. Тўқнашув якунига кўра ҳакамлар бир овоздан Санжарнинг 77:75, 77:75, 78:74 ҳисобида ғалаба қозонганини қайд этишди.\nМаълумот учун бугунги тўқнашув Санжар учун профессионал боксдаги 13-жанг бўлди. Ҳамюртимиз уларнинг 11 тасида ғалаба қозонган (5 таси нокаут эвазига) Битта жангда дуранг ва яна бирида мағлубият қайд этган.\nЖонатан Стил эса профессионал боксдаги 11-жангида рингга кўтарилди. Ушбу жангларининг 8 тасини ғалаба билан якунлаган (6 таси нокаут). Битта жангда дурангга эришган. Бугунги мағлубият эса Стил учун фаолиятидаги иккинчиси бўлди.


Ҳиндистонда тураржой биноси қулаб тушди: 11 киши ҳалок бўлди\nҲиндистонда тураржой биноси қулаб тушди: 11...\n10.06.2021 23:23 0 1296\nҲиндистоннинг Мумбай шаҳрида тураржой биноси қулаши оқибатида камида 11 киши ҳалок бўлди. Яна 18 нафар фуқаро жароҳатланган, дея хабар бермоқда «NDTV».\nФожиа хароба маҳаллада юз берган. Ҳали ҳам вайроналар остида одамлар бўлиши мумкин. Қидирув-қутқарув ишлари олиб борилмоқда. Шунингдек, ҳукумат яроқсиз аҳволда бўлган уч қаватли бино аҳолисини эвакуация қилди.\nҲалокатга бинони сув босиши сабаб бўлгани айтилмоқда. Ҳиндистоннинг ғарбий соҳилида ёмғирли мавсум бошланмоқда, Мумбайда бу йил биринчи муссон ёғинлари қайд этилган.\nАввалроқ Жанубий Кореяда беш қаватли бино автобус устига қулаб тушгани оқибатида тўққиз киши ҳалок бўлгани ва саккиз киши жароҳат олгани ҳақида хабар бергандик.\nтураржой Ҳиндистон ҳалокат\nХориж Кеча, 19:29\nАҚШда ичида одамлари бўлган 12 қаватли бино қулаб тушди\nКоронавирус Кеча, 15:18\nҲодиса 15/06, 21:23\nМексикада поезд уйларни мажақлаб ташлади


Oпа-сингиллар мероси ҳақида / Ислом молияси\nHome Бошланғич билимларФиқҳ\tOпа-сингиллар мероси ҳақида\n17.01.2021 407 views\nМерос илмида “ҳавоший” деган атама мавжуд, ушбу атама арабча “ҳошия” (чет, охир, ҳошия) сўзидан олинган бўлиб, вафот этган инсоннинг ака-ука, опа-сингилларини англатади.\nБошқа фарз эгалари (яъни меросдан қанча улуш олишлари шариат томонидан қатъий белгиланганлар)дан фарқли равишда бу тоифа вакиллари ҳар доим ҳам мерос олишмайди, фақат махсус ҳолларгина бундан мустасно. Қуйида опа-сингилларнинг меросдаги ҳолатларига тўхталиб ўтамиз:\nТуғишган опа-сингиллар мероси\nТуғишган опа-сингиллар мероснинг ярмини, учдан икки қисмини, фарз эгаларидан ортган қисмини олишлари ёки умуман меросдан маҳрум қилинишлари ҳам мумкин. Шундай қилиб, опa-сингиллар:\nа) Мероснинг ярмини олади\nМарҳумнинг ортидан битта синглиси (ёки опаси) қолган бўлса, лекин ўғил фарзандлари, ака-укаси, отаси ёки боболари бўлмаса, сингил (ёки опа) мероснинг ярмини олади. Бунга далил: “Агар бир одам ўлса-ю, унинг боласи бўлмаса, синглиси бўлса, унга марҳумдан қолганнинг ярми берилур…” (“Нисо” сураси, 176-оят).\nмарҳумнинг ўғил фарзандлари бўлса, у ҳолда опа-сингиллар меросдан тўсилиб қолади.\nмарҳумнинг отаси ёки отасининг отаси (бобоси) бўлса ҳам, опа-сингиллари мерос ололмайди.\nмарҳумнинг опа-синглиси билан бирга ака-укаси ҳам бор бўлса, сингил (ёки опа) фарз эгаси бўлмай қолади, балки марҳумнинг ака-укаси билан асабага айланади.\nМисол 1. Бир аёл вафот этди. Ортидан эри ва синглиси қолди. Эр – фарзанд бўлмагани учун мероснинг ярмини олади, сингил ҳам уни меросдан маҳрум қилувчилар бўлмагани боис, мероснинг қолган ярмини олади.\nМисол 2. Бир инсон вафот этди. Ортидан ўғли, қизи, хотини, опаси қолди. Мерос тақсимоти қуйидагича бўлади: хотин – фарзанд борлиги учун мероснинг саккиздан бир (1/8) қисмини олади (фарзанд бўлмаганда эди, тўртдан бир (1/4) қисмини оларди). Қолган (7/8) қисмини ўғил ва қиз 2:1 нисбатда бўлиб олишади. Опа эса меросдан ҳеч нарса олмайди. Чунки марҳумнинг ўғил фарзанди ҳам бор.\nб) мероснинг учдан икки қисмини олади\nМарҳумнинг ортидан икки ёки ундан кўп опа-сингиллари қолса, улар мероснинг учдан икки (2/3) қисмини ўзаро тенг тақсимлаб олишади. Бунда ҳам юқоридаги шартлар топилиши керак. Яъни марҳумнинг ўғил фарзанди, отаси, бобоси, ака-укаси йўқ бўлиши лозим. Бунга далил: “Агар сингил иккита бўлса, улар марҳумдан қолганнинг учдан иккисини олурлар…” (“Нисо” сураси, 176-оят).\nМисол 1. Бир инсон вафот этди, ортидан икки синглиси ва амакиси қолди. Мерос тақсимоти қуйидагича бўлади: икки сингил фарз эгаси сифатида мероснинг учдан икки қисмини бўлиб олишади. Қолган меросни асаба сифатида амаки олади.\nМисол 2. Бир инсон вафот этди. Ортидан отаси, онаси, икки синглиси қолди. Мерос тақсимоти қуйидагича бўлади: она фарз эгаси сифатида мероснинг олтидан бир (1/6) қисмини олади (чунки қоидага кўра марҳумнинг икки ёки ундан ортиқ ака-ука ёки опа-синглиси бўлса, онанинг фарз улуши (1/3)дан (1/6) га тушади). Қолганини (5/6) ота асаба сифатида олади. Икки сингил ота борлиги сабаб меросдан тўсилади.\nв) асаба сифатида мерос олади\nМарҳумнинг ортида опа-сингиллари билан бирга камида битта ака ёки укаси қолса, ва отаси, бобоси, ўғил зурриётлари бўлмаса, асаба сифатида меросга ака-укалар ҳақдор бўлишади. Опа-сингиллар ҳам ака ёки ука билан асабага айланади. Мерос тақсимоти “бир эркакка икки аёл насибаси” қоидасига кўра 2:1 нисбатда бўлинади. Бунга далил: “Агар (меросхўрлар) ака-ука ва опа-сингиллар бўлса (ҳар) бир эркакка икки аёл ҳиссаси (берилур)…” (“Нисо” сураси, 176-оят).\nМисол 1. Бир инсон вафот этди. Ортидан укаси ва опаси қолди. Мерос тақсимоти қуйидагича бўлади: фарзандлар ва ота бўлмагани сабаб ука асаба сифатида меросга ҳақдор бўлади. Ука ўз опасини ҳам асабага айлантиради (худди ўғил фарзанд қиз фарзандни асабага айлантиргани сингари). Бир эркакка икки аёл ҳиссаси бўлиши учун мерос 3 бўлакка ажратилади, икки бўлаги укага,бир бўлаги опага бўлади.\nМисол 2. Бир инсон вафот этди. Ортидан эри, икки акаси, уч опаси қолди. Мерос тақсимоти қуйидагича бўлади. Эр – фарз эгаси сифатида мероснинг ярмини олади. Қолган ярми ака-ука опа-сингиллар ортасида “бир эркакка икки аёл ҳиссаси” қоидасига кўра 2:1 нисбатда тақсимланади. Икки ака 4 та опага тенг, унга яна 3 та опани қўшсак, жами 7, демак, ортган меросни жами 7 улушга ажратиш керак бўлади. Умумий ҳолда, мерос 14 бўлакка бўлинса, ярмини – 7 улушни эр олади, қолган 7 улушни ҳавошийлар қуйидагича тақсимлаб олади: ҳар бир акага 2 улушдан, ҳар бир опага бир улушдан.\nМерос илмида “бошқанинг сабабидан асаба бўлиш” деган қоида бор, унга кўра фарз эгаси сифатида мерос оладиган қизлар ёки опа-сингиллар билан бирга ака-укалар ҳам бўлса, мазкур аёл меросхўрлар фарз эгаси сифатида эмас, балки асаба сифатида мерос олади, бунда мерос эркаклар ва аёллар ўртасида 2:1 нисбатда тақсимланади.\nМисол 1. Бир инсон вафот этди ортидан 3 та ўғли ва 4 та қизи қолди. Мерос тақсимоти қуйидагича бўлади: қизлар ўғил фарзандлар билан бирга асабага айланади ва бир ўғил икки қиз насибасини олади, яъни 3 та ўғил улуши 6 та қизнинг улушига тенг деб олинади, шундай қилиб мерос 10 та улушга (6+4=10) бўлинади ва ҳар бир ўғилга 2 улушдан, ҳар бир қизга бир улушдан берилади.\nМисол 2. Бир инсон вафот этди. Ортидан 2 та укаси ва 5 та опаси қолди. Мерос тақсимоти қуйидагича бўлади: укалар опаларни ўзлари каби асабага айлантиради ва бир эркакка икки аёл насибаси берилади. 2 та ука улуши 4 та опа улушига тенг деб олинади ва мерос 9 та улушга бўлинади, ҳар бир ука 2 улушдан, ҳар бир опа бир улушдан мерос олади.\nг) “бошқа билан бирга асаба бўлиш” қоидасига кўра мерос олади\n“Бошқа билан бирга асаба бўлиш” деб марҳумнинг ортидан қизи (1) ёки ўғлининг қизи (2) ёки қизи ва ўғлининг қизи(3) қолса ва улар билан бирга марҳумнинг битта ёки бир неча опа-сингиллари қолган бўлса, улар (опа-сингиллар) асабаларга айланишади ва фарз эгаси бўлган қиздан қолган меросни тақсимлаб олишади. Албатта, бунда ота, ўғил фарзандлар ва ака-укалар бўлмаслиги шарт қилинади.\nМисол 1. Бир инсон вафот этди. Ортидан қизи ва синглиси қолди. Мерос тақсимоти қуйидагича бўлади: қиз мероснинг ярмини фарз эгаси сифатида олади, сингил эса қиз фарзанд туфайли асабага айланади ва мероснинг қолган ярмини олади.\nМисол 2. Бир инсон вафот этди ортидан онаси, қизи ва синглиси қолди. Мерос тақсимоти қуйидагича бўлади: она – фарзанд борлиги учун мероснинг 1/6 қисмини, қиз – якка фарзанд бўлгани учун мероснинг ярмини (1/2) фарз эгаси сифатида олишади. Ортиб қолган 1/3 қисмни эса қиз фарзанд туфайли асабага айланган сингил олади.\nМисол 3. Бир инсон вафот этди. Ортидан қизи, хотини ва 2 синглиси қолди. Мерос тақсимоти қуйидагича бўлади: қиз мероснинг ярмини, хотин 1/8 қисмини фарз эгаси сифатида олади. Ортиб қолган 3/8 қисмни 2 сингил тенг бўлиб олишади.\nд) ҳеч қандай мерос олмайди\nМарҳумнинг ўғил зурриёти ёки отаси бўлса, опа-сингиллар меросдан ҳеч нарса олишмайди.\nМисол 1. Бир инсон вафот этди. Ортидан ўғли ва 3 та синглиси қолди. Мерос тақсимоти қуйидагича бўлади: барча меросни ўғил асаба сифатида олади, сингиллар ўғил борлиги сабаб меросдан тўсилиб қолади.\nМисол 2. Бир инсон вафот этди. Ортидан отаси ва опаси қолди. Мерос тақсимоти қуйидагича бўлади: бошқа фарз эгалари йўқлиги сабаб барча меросни ота асаба сифатида олади. Опа эса ота борлиги учун меросдан тўсилиб қолади.


"Яраланган йиртқичлар" тўқнашуви / CHAMPIONAT.asia\n"Яраланган йиртқичлар" тўқнашуви\nТеглар : Насаф Рўзиқул БердиевЎзбекистон СуперкубогиПитер Хюистра ПахтакорЎзбекистон Суперкубоги-2021\nБугун, 6 март куни Ўзбекистон Суперкубоги-2021 баҳси бўлиб ўтади.\nУнда амалдаги чемпион ва кубок соҳиби "Пахтакор" ўтган йил кумуш медалларни қўлга киритган "Насаф"га қарши кураш олиб боради.\nЎзбекистон Суперкубоги. Бугун Самарқандда "Аждарлар" ва "Шерлар" тўқнаш келади\nАйни пайтда Самарқанд шаҳрида ёмғир ёғмоқда. Шамолнинг тезлиги соатига 3.7 км/соат.\n12:00. 8 даража илиқ, ёмғирли. Шамолнинг тезлиги соатига 3.7 км/соат.\n16:00. 7 даража илиқ, ёмғир. Шамолнинг тезлиги соатига 13.1 км/соат.\nЎйин пайти ҳам ҳаво ҳозиргидек ёмғирли бўлади, лекин бу жиҳат маза қилиб футбол кўришни истаган мухлисларни стадионга чорлашдан тўсиб қўймаса керак.\n"Пахтакор" (4-2-3-1): Санжар Қувватов; Ҳожиакбар Алижонов, Анзур Исмоилов, Егор Кримец, Фарруҳ Сайфиев; Аброр Исмоилов, Сардор Собирхўжаев; Сардор Рашидов, Азиз Турғунбоев, Драган Черан; Эрен Дердийок.\n"Насаф" (3-4-3): Абдувоҳиб Неъматов; Ғолиб Ғайбуллаев, Умар Эшмуродов, Ҳусниддин Алиқулов; Жўрабек Маннонов, Марко Станоевич, Акмал Мозговой, Шерзод Насруллаев; Ойбек Бозоров, Суҳроб Нуруллоев, Ҳусайн Норчаев.\nБир неча мавсумдирки, "Насаф"да йил бошида қатор муаммолар юзага келади. Молиявий сабабларга кўра ҳар йили етакчилар жамоани тарк этиши одатга айланиб қолди. Бу мавсум олдидан ҳам бу нарса рўй берди. Бобир Абдихолиқов Украинанинг "Рух" клубига, Ислом Кенжабоев Ж.Кореянинг "Жежу Юнайтед" жамоасига, Шароф Муҳитдинов "Пахтакор"га ўтган бўлса, Дилшод Раҳматуллаев ҳозирча янги жамоага ўтгани йўқ. Аммо, у ҳам қаршиликлар сафини тарк этган. Уларнинг ўрнига эса жамоа фақат битта трансферни амалга оширди: "Пахтакор" тарбияланувчиси Суҳроб Нуруллоев.\nБу ҳам етмагандек бош мураббий Рўзиқул Бердиев яқиндагина жарроҳлик амалиётини бошдан ўтказди ва доим ҳам жамоа билан бирга бўлолмаяпти. Лекин, "аждарлар" сарбони кеча машғулотга келди ва бугун ўйинда ҳам шогирдлари ёнида бўлади.\n"Насаф"да марказ анча кучсизланиб қолди. Муҳитдинов ва Раҳматуллаев ўрнига ҳеч ким олиб келинмади. Демак, ўртага академия тарбияланувчилари жалб қилинади. Бу катта эҳтимол билан Муродбек Хўжамбердиев бўлиши мумкин. Марказда ўйнайдиган яна бир нечта тарбияланувчилар бор, лекин улар тажриба тўплаб тайёр ўйинчига айланиши учун вақт керак.\nМарказдаги муаммолардан келиб чиқиб тахминий таркибда "Насаф"ни уч марказий ҳимоячи билан ўйнайди деб тахмин қилдим. Бунда ўртада уч эмас, икки футболчи етарли бўлади: Мозговой ва Станоевич. Ғолиб Ғайбуллаев, Умар Эшмуродов ҳамда Ҳусниддин Алиқулов марказий ҳимоядаги учлик бўлишлари мумкин. Ғайбуллаев таянч ярим ҳимояда ҳам ўйнай олади, лекин Черан ва Дердийокдек баланд бўйли, бош билан жуда яхши ўйнайдиган рақибга қарши уч ҳимоячи фойдалироқ бўлса керак. Абдихолиқов кетгач, "аждарлар" ҳужумида Ҳусайн Норчаев асосий фигурага айланади. Яқин йилларда Қаршидан яна бир ажойиб ҳужумчи етишиб чиқса ажаб эмас, зеро Норчаевда потенциал бор. Уни юзага чиқариш учун эса тинимсиз меҳнат қилмоқ даркор.\nРақиби каби яраланган "шерлар"\nОхирги 2 ярим йилда молиявий жиҳатдан ҳеч қандай муаммога дуч келмаган "Пахтакор"да бу мавсум олдидан вазият бироз бошқача. Жорий мавсум клуб олдингилари каби молиявий жуда бақувват эмас. Камига худди "Насаф"даги каби қатор етакчилар жамоани тарк этишди. Игорь Сергеев "Актобе"га, Акром Комилов ҳамда Владимир Козак АГМКга, Жавоҳир Сидиқов ва Садриддин Абдуллаев "Локомотив"га кетди, Достонбек Ҳамдамов "Хатта"да, Жалолиддин Машарипов ҳамда Одил Ҳамробеков БААнинг "Шабаб Ал Аҳли" жамоаси сафида тўп тепмоқда. Уларнинг ўрнига Сардор Рашидов, АзизТурғунбоев ҳамда Шароф Муҳитдинов олиб келинди. Таркиб жиғатидан кетганларнинг салмоғи келганларникидан кўпроқ тош босади. Айниқса, Машарипов ва Ҳамробековнинг ўрни мавсум давомида жуда билинади. Собирхўжаев ва Аброр Исмоилов марказий ярим ҳимояда Одилнинг ўрнини билинтирмасликка уриниши аниқ, шунингдек Шарофнинг жалб қилиниши ҳам айни муддао бўлиб чиқди. Лекин, Ҳамробеков бугунги кунда мамлакатимиздаги энг яхши таянч ярим ҳимоячиси эди.\nШер ва аждар жанги\nЙўқотишларга қарамай "Пахтакор" таркиб, ўйинчиларнинг класси ва тажрибаси жиҳатдан рақибдан устун. "Насаф" эса ёш ўйинчилардаги иштиёқ ва тўғри тактика эвазига муваффақиятга эришиши мумкин. Бердиев ва Тошпўлатов бугун шогирдларини ҳақиқий жанг қилишга тайёрлай олишлари муҳим. Бундай ҳолатда "аждарлар" майдонда жанг қилмасалар ғалаба қозонишлари мушкул. "Пахтакор" эса тажриба нуқтаи-назаридан рақибдан устун ва бу ўйинда анча қўл келади.\nҲужумкорликни ёқтирадиган икки жамоа тўқнашуви мухлисларни бефарқ қолдирмаслиги аниқ. Демак, юртимизда катта футбол мавсумини "яраланган йиртқичлар" учрашуви очиб беради. Ўтказиб юборманг!\nФутзал. Термамиз Таиланддаги халқаро турнирни ғалаба билан бошлади 7\nСупер? "Қўрқоқлар лигаси" ҳақида 101


2014 йил февраль-март ойларида Россияда ишлаб чиқарилган арзон дориларни МДҲ давлатлари, жумладан, Ўзбекистонга етказиб беришда узилишлар бўлиши мумкин. Россиялик мутахассисларга кўра, муаммо тез фурсатда ҳал бўлган тақдирда ҳам, таъминотдаги узилиш апрел ойига бориб барҳам топиши мумкин.\n28 январь куни Россиянинг фармацевтика маҳсулотлари ишлаб чиқарувчилари уюшмаси бош директори Виктор Дмитриев ишлаб чиқарувчилар январь ойида ўз маҳсулотларини экспорт қилишни тўхтатганини билдирди.\nДмитриевга кўра, экспорт тўхтатилишига ишлаб чиқарувчилар маҳсулотлари GMP стандарти талабларига жавоб бера олишини тасдиқловчи сертификатни ололмаётгани сабаб бўлган.\nЎзбекистон Россия Федерациясида ишлаб чиқарилган фармацевтика маҳсулотларининг Қозоғистон ва Украинадан кейин учинчи йирик харидори ҳисобланади. 2013 йилда Россия Ўзбекистонга 62 миллион долларлик дори-дармон экспорт қилган.\n“Ўзфармсаноат” давлат акционерлик ташкилотининг ўз исмини айтмасликни сўраган мутахассиси Озодлик билан суҳбатда "GMP стандарти" нима эканлигини тушунтирди:\n- GMP жаҳон стандарти. Буни дунё, Европа, халқаро ташкилотлар тан олган. Шу сертификатни олган маҳсулотнинг сифати “аъло”, деб ҳисобланади, дейди “Ўзфармсаноат” мутахассиси.\nУнга кўра, Ўзбекистонга фақат "GMP стандарти"га жавоб берадиган дориларгина импорт қилинади. Божхона ходимлари бундай сертификатга эга бўлмаган дориларни мамлакатга киритмайди.\nАйрим мутахассислар Россиянинг Ўзбекистонга дори экспортини тўхтатгани ички бозорга салбий таъсир этиши мумкин деган фикр билдирмоқда.\nБу таъсир ўзбекистонликлар харид қувватига боғлиқдир. Мутахассислар фикрича, Россия дорилари экспорти тўхтатилишидан биринчи навбатда аҳолининг кам таъминланган қатлами зарар кўради. Боиси Россияда ишлаб чиқарилган дори-дармонлар бошқа давлатлардан импорт қилинадиган дорилардан анча арзон.\nТошкентлик уй бекаси Моҳира опа беморлар Россияда ишлаб чиқарилган дориларни яхши билгани ва арзонроқ бўлгани учун сотиб олишларини агар имкон бўлмаса, борини олишга мажбур эканини айтди.\n- Ҳозир қаерда ишлаб чиқарилганига қарашмайди. Дори топилганига ҳурсанд бўлиб қайси бири арзонроқ ва эффективний бўлса, ўшани олишади. Қиммат дориларни ҳамма ололмайди, дейди Моҳира опа.\nЛекин Тошкентдаги “Иқрор” номли аптека ходими Доно Исмоилованинг фикрича, Россиядан дори импортининг тўхташи ички бозорга жиддий таъсир этмайди, чунки ҳозир дорихоналарда Россиядан келадиган дориларнинг бошқа давлатлардан келтирилган аналоглари мавжуд:\n- Россиядан дори экспортининг тўхташи Ўзбекистон ички бозорига деярли таъсир этмайди. Ҳозир дориларнинг таркиби мукаммал ўрганилган. Германия, Украина, Ўзбекистон ва бошқа давлатларда кўплаб дори ишлаб чиқарилади. Масалан, битта российский аналгинни бошқача номлар билан нечта давлат ишлаб чиқаради. Керак бўлганлар ўшани олади, дейди Тошкентдаги аптека ходими.\nРоссия Федерацияси Божхона хизмати маълумотига кўра 2013 йилда Россия Қозоғистонга 71,8 миллион, Украинага 70 миллион ва Ўзбекистонга 62 миллион долларлик дори воситалари экспорт қилган.\nРасмий маълумотларга кўра, ҳозир Ўзбекистон фармацевтика соҳасида фаолият юритаётган 130 дан ортиқ корхона 1300 дан ортиқ турдаги маҳсулот ишлаб чиқармоқда.\n12uz.com ахборот порталига кўра, Ўзбекистон ички бозордаги фармацевтика маҳсулотларнинг учдан бир қисми маҳаллий корхоналар ҳиссасига тўғри келади.


Жиззах вилоятида қанча хорижий корхоналар фаолият кўрсатмоқда? » Дўстлик тумани ҳокимлиги расмий сайти\nДўстлик тумани ҳокимлиги » Иқтисодиёт » Жиззах вилоятида қанча хорижий корхоналар фаолият кўрсатмоқда?\nЖиззах вилоятида қанча хорижий корхоналар фаолият кўрсатмоқда?\n2020 йил 1 сентябрь ҳолатига Жиззах вилоятида хорижий капитал иштирокида фаолият кўрсатаётган корхоналар 191 та бўлиб, уларнинг асосий қисми Жиззах шаҳрида 67 та, Фориш туманида 23 та, Шароф Рашидов туманида 17 та, Ғаллаорол туманида 17 та, Зомин туманида 16 та, Янгиобод туманида 11 та ҳамда Пахтакор туманларида 9 тани ташкил этади.\n191 та хорижий капитал иштирокида фаолият кўрсатаётган корхоналарнинг давлатлар кесимида сони қуйидагича: 64 та Хитой, 51 та Туркия, 40 та Россия, 9 та Жанубий Корея, 6 та АҚШ ва 21 таси бошқа хорижий давлатлар ҳиссасига тўғри келади.\nВилоят статистика бошқармаси ахборот хизмати\nI.\tТУМАННИНГ АСОСИЙ ИЖТИМОИЙ-ИҚТИСОДИЙ КЎРСАТКИЧЛАРИ\nХорижга чиқувчилар паспортларини туман ИИБдан олишлари мумкин.


Турк қўшини Сурия тупроғига кирди. Мақсад нима? Нишон ким? » Ўзбекистон янгиликлари – Zamin.uz\n10 октябрь 2019, 11:16\nЯнгиликлар » Дунё » Турк қўшини Сурия тупроғига кирди. Мақсад нима? Нишон ким?\n23:40 Туркия Сурияда ҳарбий операция ўтказиш учун АҚШдан рухсат сўрамайди\n03:20 Туркия Суриядаги террорчиларга қарши янги операция бошламоқчи\n23:57 Туркия бош штаби Афринда 557 террорчи йўқ қилинганини маълум қилди\n13:56 Эрдўғон ўзини тинчлик ва озодлик ҳимоячиси деб атади


Америкага учадиган самолётларни портлатишга уриниш ҳаракатлари фош этилганидан буён Буюк Британияда хавфсизлик чоралари энг юқори даражада қолмоқда.\nБу ҳақда мамлакат ички ишлари вазири Жон Рейд маълум қилди. Унинг айтишича, террорчилик таҳдиди юқори даражада қолаётган бир вақтда хавфсизлик чоралари ҳам сусайтирилмайди.\n“Полиция кучлари ёки ҳукуматимиз ҳозирча вазиятдан қониқиш ҳосил қилгани йўқ. Амалиёт давом этяпти. Таҳдид даражаси юқори қолаётган бир вақтда террорчиликка қарши кураш ва таҳлил марказимизга кучайтирилган тартибда фаолият юритиш тўғрисида кўрсатма берилган”, – деди Жон Рейд.\nБуюк Британия Марказий банки самолётларни портлатиш фитнасига алоқадорликда гумон қилинаётган 19 кишининг исмини ошкор қилди. Айни пайтда бу фитнага алоқадорликда гумон қилиниб, жами 24 шахс ҳибсга олинган. Покистон расмийлари ҳам яқинда 7 киши ҳибсга олинганини, улардан икки нафари Буюк Британия фуқароси эканини маълум қилди.\nРасмийларнинг билдиришича, самолётларни портлатишни мақсад қилган мазкур гуруҳ портловчи моддаларни ичимлик идишларига яшириб олиб ўтишни режалаштирган. Ҳозир бутун дунёда аэропортларда қўшимча хавфсизлик чоралари кўрилмоқда. Тошкент аэропортида ҳам хавфсизлик чоралари кучайтирилган.


ВОДИЙ ҚЎЙНИДАГИ НОЁБ ДУРДОНА | Ekobarqaror\nВОДИЙ ҚЎЙНИДАГИ НОЁБ ДУРДОНА\n17.07.2017 Nargis Qosimova\tФикр билдиринг\nМарказий Фарғонанинг Ёзёвон чўллари бугунги кунда нафақат маҳаллий, балки хорижий сайёҳларнинг эътиборини тортиб келмоқда. Бу ердаги қумларнинг шифобахшлиги қадимдан тилларда достон. Мустақилликнинг илк куниданок ушбу табиат ёдгорлигини ташкил қилиш ва уни Фарғона ўрмон хўжалиги тасарруфига бериш тўғрисида халқ депутатлари вилоят кенгаши Президиумининг 1991 йил 5 апрелда 29/9-сонли қарори қабул қилинган. Шундан сўнг вилоят ҳокимининг 1994 йил 23 май 164-сонли қарорига асосан Марказий Фарғонада, Фарғона ўрмон хўжалиги такибида Ёзёвон туманидан 1820,4 га, Охунбобоев туманидан 142,5 га, жами 1962,9 га ер майдонида “Ёзёвон чўллари” Давлат табиат ёдгорлиги ташкил этилган. Қарорнинг 2-бандида “Ёзёвон чўллари” Давлат табиат ёдгорлиги Низоми” тасдиқланган.\nНизомга асосан “Ёзёвон чўллари” Давлат табиат ёдгорлиги Ёзёвон ва Охунбобоев туманларининг шимолий-ғарбий қисмида жойлашган бўлиб, марказий Фарғонанинг ҳали ўзлаштирилмаган, ўзига хос ноёб ландшафтли шаклланган биологик тизимга эга. Бу ердаги экологик тизим асрлар давомида ташкил топган ва ривожланган. Ажратилган ер майдонининг 1543 га. ўрмон билан қопланган, 50 га. очиқ қумликлар, йўллар 11 га. 235 га. ўт ўланлар билан қопланган, 3 га. сувлик ерлардан иборат бўлиб ундаги ўсимлик дунёси: 4 бўлим 6 синф 42 оила ва 188 туркумга оид бўлган 302 та ўсимлик тури, 5 тур дарахтлар, 24 тур буталар, 10 тур чала буталар, 98 тур кўп йиллик ўтлар, 165 тур бир йиллик ўтларни ташкил қилади.\nЁдгорлик ҳудудидаги ўсимликларнинг 91 тури шифобахш, 81 тури эса бегона ўтларни ташкил қилади. Ўсимлик қопламида қора саксовул, оқ саксовул, қандим турлари, черкез, селин, чўл узуми, астрагал, ялтирбош турлари эдификатор ҳисобланади. Булардан ташқари, қумликларда юлғун, туронгил, қора чингил, Фарғона шувоғи, янтоқ, оқбош, қизил чойчуп, кумажрик учрайди. Ўсимликлар орасида Қизғиш Астрагал, Севердцов моголтовияси фақат шу ҳудудда ўсади ва йўқолиб бораётган тур сифатида “Қизил Китоб”га киритилган.\n“Ёзёвон чўллари” Давлат табиат ёдгорлиги ҳудуди зоогеографик жиҳатдан Туркистон воҳа округининг Фарғона районига жойлашган. Бу ерда асосан қумли, қисман гилли ва шурхокли чўлларнинг хайвонлари тарқалган. Қумларда судралиб юрувчилар энг куп учрайди. Қум тепаларининг юқори ва ўртача қисмларида турли калтакесаклар ва илонлар ҳаёт кечиради.\nҚулранг эчкиэмар – энг катта калтакесак булиб, унинг узунлиги 1,5 метрга етади. У калтакесак, илон ва турли ҳашаротларни тутиб ейди. Куннинг иссиқ вақтида фаол бўлади. Эчкиэмар, Штраух юмалоқбоши,Фарғона қум калтакессаги йўқолиб бораётган тур сифатида “Қизил Китоб”га киритилган.\n“Ёзёвон чўллари” Давлат табиат ёдгорлиги Фарғона водийси оша бутун Ўзбекистон миқиёсида фан ва маданий-маърифий ҳамда эстетик аҳамиятга молик ёдгорлик сифатида табиий ҳолда сақлаб қолиш айни муддаодир. У табиатни тирик бурчагидир.\n“Ёзёвон чўллари” Давлат табиат ёдгорлиги ҳудудида қуйидагилар таъқиқланади:\n-ўсимлик такибини ўзгартиришга олиб келувчи (кесиш, шикастлантириш, нобуд қилиш),\n-иморатлар ва йўллар қуриш, тупроқ қатламини бузувчи, сизот сувларини сатҳининг ўзгаришга ва сув режимига салбий таъсир этувчи ҳар қандай ишлар,\n-пичан ўриш ва чорва боқиш, олов ёқиш, автотранспортларини туриши, оммавий тадбирлар, ов қилиш, ҳудудни ифлослантириш ва бошқа йўллар билан табиатга зарар келтириш,\n-ерларни ўзлаштириш ва сув тамоқларини қуриш,\n-фойдали қазилмаларни қазиш.\n“Ёзёвон чўллари” Давлат табиат ёдгорлиги учун Фарғона вилоят ҳокимининг 1995 йил 19 январдаги № 21-сонли қарори билан Ёзёвон туманида 1820,4 гектар Охунбобоев туманида 142,5 га қум барханлари ажратилиб берилган ва ерга эгалик қилиш хуқуқини берувчи давлат далолатномаси олиниб А№005578, №001406 рақам билан давлат рўйхатидан ўтказилган.\nБу табиат ёдгорлигининг мавжудлиги ўсимлик ва хайвон турларининг биологик хилма-хиллигини, камёб ва ноёб турларни йўқолмасдан сақлаб қолишда муҳим давлат табиат маскани ҳисобланади.\nФарғона вилояти Экология ва атроф муҳитни муҳофаза қилиш қўмитаси инспектори\nАввалги мақолаҚАРОВСИЗ ҲАЙВОНЛАР УЧУН ПИТОМНИК ҚАЧОН ҚУРИЛАДИ?Кейинги мақолаВьетнамда фил суяги контрабандисти ушланди


Ўзбекистон АҚШ расмийлари билан Вашингтон-Тошкент муносабатларини янада мустаҳкамлашга қаратилган агрессив ахборот компаниясини олиб бормоқда ва бу сиёсат амалда натижа бермоқда, - деб ёзди 13 октябрь куни нуфузли POLITICO нашри.\nБилдирилишича, АҚШдан Ўзбекистонга бораётган делегациялар орасида Пентагон вакиллари ҳам бор. Улар Тошкентда Афғонистон Толибон назоратига ўтгани ортидан хавфсизликни ва барқарорликни таъминлаш соҳасидаги ҳамкорликни кенгайтириш масалаларини муҳокама қилмоқда.\nНашрнинг Конгресс ва Пентагондаги манбаларга таянган ҳолда ёзишича, муҳокамалар кун тартибидаги асосий масала АҚШ аксилтеррор кучларининг мазкур минтақага жойлаштирилиши бўлмоқда.\nБайден маъмурияти бир неча ойдан бери бу масалада Ўзбекистон ва Афғонистон билан чегарадош бошқа давлатлар билан музокаралар ўтазмоқда, аммо бу борада батафсил маълумот бермаяпти.\nЎтган ҳафтада ҳам Конгресснинг тўрт нафар республикачи аъзоси Тошкентга келиб, президент Учрашувдан сўнг конгрессменлардан бири Дон Бэйкон NatSec Daily нашрига “Шавкат Мирзиёев ҳақида яхши таассурот қолгани”ни айтган ва бўлажак президентлик сайловларида сохтакорликлар бўлиши тўғрисида аниқ тасдиқланган маълумотлар бўлишига қарамай, “Ўзбекистон инсон ҳуқуқларини ҳимоя қиладиган демократик давлатга айланишига ишониши”ни таъкидлади.\n12 октябрда эса Вакиллар палатасининг ташқи ишлар бўйича қўмитаси раиси Грегори Микс раҳбарлигидаги делегация Тошкентда ҳукумат раҳбарлари билан учрашди. Бу борадаги пресс-релизда айтилишича: “Делегация Афғонистондан АҚШ етакчилигида ўтказилган эвакуацияда фаол иштирок этгани учун миннатдорчилик билдириш мақсадида Ўзбекистон ҳукумати раҳбари билан учрашган”.\nPOLITICO нашрининг ёзишича, Ўзбекистонга бу қадар “самимий муносабат” АҚШ Афғонистонни тарк этгани ортидан пайдо бўлган. Тошкент Вашингтон рўйхатидаги приоритет ўринга чиқди.\nАйрим конгрессменлар келажакда Ўзбекистонни АҚШ минтақавий манфаатларини амалга ошириш учун уникал имкониятларга эга давлат сифатида кўрмоқда.\nАйни пайтда конгрессменлар Ўзбекистоннинг Вашингтондаги элчихонаси ҳам АҚШ Афғонистонни тарк эта бошлагани ортидан Байден маъмурияти ва Конгресс билан алоқаларни мустахкамлаш, янги шахслар билан муносабат ўрнатиш борасида фаол ишлаганини айтмоқдалар. Жумладан, Дон Бэйкон Ўзбекистон элчихонаси АҚШ расмийлари билан янги муносабатларни ўрнатиш учун “ўта профессионал даражада ишлагани”ни қайд этди.\nКейинроқ Ўзбекистон элчихонаси уринишлари ижобий самара бериб, Ўзбекистон ташқи ишлар вазири Абдулазиз Комилов Давлат котиби Энтони Блинкен ва мудофаа вазири Ллойд Остин билан учрашувлар ўтказди.\nPOLITICO нашри Ўзбекистон элчихонасидан мазкур маълумотлар юзасидан изоҳ олишга ҳаракат қилди. Лекин таҳририят саволларига ҳеч ким жавоб бермади.\n13 октябрь куни эса Халқаро диний эркинлик бўйича АҚШ комиссияси ўзининг янги ҳисоботини эълон қилди. Мазкур ҳисоботда Ўзбекистонда камида 2 минг киши диний мотивлар асосида қамалгани ва қийноқларга солингани таъкидланган.\nВашингтонда ҳатто Ўзбекистон лоббиси билан шуғулланаётган конгресменлар ҳам мазкур мамлакатда сўз, матбуот ва сиёсий эркинликлар таҳдид остида эканини тан олмоқда.\n“Лекин Ўзбекистон томонидан ҳормай-толмай амалга оширилган тадбирлар ортидан Тошкент расмий Вашингтон олдидаги имижини яхшилашга муваффақ бўлди. Бу мазкур шаҳарда муайян мақсад учун йўналтирилган пул ва шахсий вақт нималарга қодир эканига яна бир далил бўлди”,-дейилади POLITICO мақоласида.\nТашқи ишлар вазири Абдулазиз Комилов 14 октябрда МДҲ давлатлари ташқи ишлар вазирлари Кенгаши йиғилиши доирасида Ўзбекистон ўз ҳудудига АҚШ аксилтеррор кучларини жойлаштириш масаласини муҳокама қилаётганини рад этди.\nАбдулазиз Комилов: “Бу масала кун тартибида ҳам тургани йўқ”,-деб айтди журналистларга берган интервьюсида.


07:30 / 11.04.2019 1365 pdf Ўқиш режими + -\nАбдурраҳмон ибн Зайд айтади: «Бир куни Абу Ҳозимга шундай дедим: «Мени бир нарса хафа қилади». «Эй биродаримнинг ўғли, нима экан у?» деб сўради Абу Ҳозим. «Дунёга муҳаббатим», деди. Абу Ҳозим шундай насиҳат қилди: «Эй биродаримнинг ўғли, бу – Аллоҳ менга севимли қилиб қўйган шундай ишки, унга қарши нафсимга танбеҳ бермайман. Чунки бу дунёни бизга Аллоҳ севимли қилиб қўйган. Лекин нафсимизга танбеҳ беришимиз керак бўлган бошқа жиҳат бор. Гап шундаки, дунёга муҳаббатимиз Аллоҳ ёмон кўрадиган бирор ишни ғафлатда қолишимизга олиб бормаслиги керак. Агар дунё муҳаббати бизни шу нарсаларга олиб бормаса, унда дунёни яхши кўришимиз бизга зарар етказмайди».\n16:26 / 10.04.2019 4098\n17:30 / 10.04.2019 709\n1313 08:48 / 13 май\n1439 17:30 / 05 июль\n3269 15:00 / 29.04.2019\n738 10:00 / 10.05.2019\n92 18:00 / 27 октябрь\n45409 11:58 / 10.10.2018\n57770 11:56 / 10.10.2018


БАҲОРГИ ДАЪВАТ – ДОЛЗАРБ МАСАЛА - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 10 Апрел 2015\tКӯришлар: 1050\nХатлон вилояти барча ноҳияларидан дастлабки даъват этилганлар мамлакатимиз Қуролли кучлари сафига жўнатилди. Ўтган ҳафта пайшанба куни Қўрғонтепа шаҳри ҳарбий комиссариатида 100 нафар йигитнинг ҳарбий хизматга жўнатилиш тантанали маросими бўлиб ўтди. Бу тадбирда вилоят ҳокимияти раҳбарлари, ҳарбий хизматга даъват этилган ёшларнинг ота-оналари ҳамда яқинлари, уруш ва меҳнат фахрийлари, шунингдек, жамоатчилик фаоллари қатнашди.\nВатан ҳимоясига отланган ёшлар олдида Хатлон вилояти раиси ўринбосари Ражабали Ражабов чиқиш қилди.\n- Қуролли кучлар сафида хизмат қилиш – ҳар бир ватанпарвар йигитнинг фуқаролик бурчи ҳисобланади, - деди вилоят раиси ўринбосари. – Бугун сизлар она-Ватан ҳимоясига бел боғлаган экансиз, ҳаётларингда яна бир масъулиятли давр бошланганлигини чуқур ҳис қилишларинг лозим. Сиз ҳимоячи ва жангчи бўласиз. Бу мард киши учун жуда юксак ифтихордир. Ҳамиша яхши хислатларинг билан ажралиб туринглар. Чунки Хатлон вилояти қадимдан ҳарбий-ватанпарварлик ва оммавий-мудофаа соҳасида ўзига хос анъаналари билан ажралиб туради.\nДарҳақиқат, қонларида ватанпарварлик ҳисси жўш урган фарзандлари бор юртнинг ҳимояси ишончли қўлларда бўлади.\n-Баҳорги даъват дастлабки куни вилоятнинг Сарбанд шаҳри ва Носир Хисрав ноҳиялари ҳарбий комиссариатлари режани бажарганликлари ҳақида маълумот берди, - деди Ражабали Ражабов. – Бу ташаббус олқишлашга арзийди. Ишончимиз комилки, хатлонлик ёшлар орасида ҳарбий хизматга ихтиёрий отланганлар сафи кенгаяверади. Давлатимиз чегаралари мустаҳкам бўлиши, юртимиз осмонининг софлиги бугун Ватан ҳимояси масъулиятини зиммаларига олган йигитларимизнинг фуқаролик ҳамда фарзандлик бурчларидир.\nТантанали маросимда даъват этилганларга вилоят ҳокимиятининг эсдалик совғалари топширилди. Тадбир давомида Ёшлар, спорт ва сайёҳлик комитетининг вилоят бошқармаси турли спорт мусобақаларини ташкил этди. Бундан ташқари, йиғилганларга концерт дастури тақдим этилди.\nХатлон вилояти раиси ўринбосари Ражабали Ражабов Қўрғонтепа шаҳар ҳарбий комиссариати иши билан атрофлича танишди.\nШунингдек, баҳорги даъватнинг биринчи куни Кўлоб, Восе, Қумсангир, Ж. Румий ва бошқа бир қатор шаҳру ноҳиялар ҳарбий комиссариатларида ҳам ихтиёрийларни ҳарбий хизматга жўнатиш тантанали маросими бўлиб ўтди. Энг асосийси, Ватан ҳимоясига отланган бу ёшларда ватанпарварлик ҳисси юқори эканлиги намоён бўлиб турарди.\nБугун: 01-10-2020 02:27:10


Бизнинг жамоа – Medical Faculty\nХАЛМАТОВА БАРНО ТУРДИХОДЖАЕВНА 1989 йилда ТошПМИ ни тугатган. Педиатрия мутахассислиги бўйича клиник ординатура ўтган. 1998 йилда «Клинико-морфологическая характеристика, факторы риска и профилактика синдрома внезапной смерти младенцев» мавзусида номзодлик диссертациясини ҳимоя қилган. 2006 йилда «Адаптационные процессы у детей с тимомегалией при заболеваниях органов дыхания и методы лечения» мавзусида докторлик диссертациясини ҳимоя қилган. 3 та дарслик, 2 та монография, 3 та қўлланма, 150 дан ортиқ илмий мақола ва тезислар, 50 методик қўлланмаларнинг муаллифи. Бугунги кунда болалардаги бронх-ўпка касалликлари ва аллергик касалликларнинг кечиши муаммоси билан шуғулланмоқда.\n2013 йилдан “Болалар касалликлари” кафедраси мудири. 2017 йилдан даволаш факультети декани.\nКонтакт телефон: 214-84-12 E.mail: barno.xalmatova@tma.uz\n1-2 курслар бўйича декан ўринбосари Ахмедов Жобир Мохиржонович\n2006 йилда Тошкент тиббиёт академиясини тугатган. Анатомия ва клиник анатомия кафедраси ўқитувчиси. 2010 йилдан Тошкент тиббиёт академияси даволаш факультети ўқув ишлари бўйича декан ўринбосари лавозимида ишлаб келмоқда.\nКонтакт телефон: 214-84-12 E-mail: akhmedov@mail.ru\nКўз касалликлари кафедраси катта ўқитувчиси, тиббиёт фанлари номзоди, доцент Зокирходжаев Рустам Асралович\nМаьлумоти: Олий, 2001 йил – Тошкент Педиатрия Педагогика институти, «Педиатрия» мутахассислиги.\n2001-2003 йиллар – Тошкент тиббиёт педиатрия институтининг офталмология кафедрасида клиник резидент.\n2003-2006 йиллар Тошкент врачлар малакасини ошириш институтининг офталмология кафедрасида аспирантура.\n2006-2017 йиллар Тошкент врачлар малакасини ошириш институтининг офталмология кафедрасида ассистент.\nТезислар: 2009 йилда «Интраокуляр линзаларни имплантациялаш билан туғма катарактни яррохлик билан даволаш хусусиятлари» мавзусида номзодлик диссертатсиыасини муваффақиятли химоя қилди.\nХозирги кунда «Тўғма оптик нерв патологиясини диагностика қилиш ва даволашга тизимли ёндашув» мавзусида докторлик диссертатцияси устида ишламоқда.\n2014-2017 йилларда Тошкент врачлар маласини ошириш институти офтальмология кафедрасининг катта илмий ходим-изанувчиси.\n2017 йилдан Тошкент тиббиёт академиясининг Даволаш факультети декани муовини, 2017 йилдан Тошкент тиббиёт академиясининг офталмология кафедрасида доцент лавозимида ишламоқда.\n7 курс бўйича декан ўринбосари Массавиров Шерали Шерикваевич\n2005 йилда Тошкент давлат иккинчи тиббиёт институтини тугатган. 2008 Тошкент тиббиёт академияси фтизиатрия йўналиши бўйича магистратурани тугатган. Фтизиатрия кафедраси катта ўқитувчиси. 2011 йилдан Тошкент тиббиёт академияси даволаш факультети ўқув ишлари бўйича декан ўринбосари лавозимида ишлаб келмоқда.\nКонтакт телефон: 214-84-12 E-mail: dr.sherali77@mail.ru, sh.massavirov@tma.uz\nНормуродов Бахтияр Каршиевич 1990 -1996 -йй. – 1-Тошкент давлат тиббиёт институти стоматология факультети талабаси\n1996- 1997 – йй. – Тошкент врачлар малакасини ошириш институти жарроҳлик стоматология кафедрасида интернатура\n1997-1998-йй.-Кибрай тумани марказий шифохонаси кабул булими мудири.\n1998 -1999 – йй. 2-Тошкент давлат тиббиёт институти 2-шифохонасининг ЛОР касалликлари юз жағ жаррохлиги бўлими шифокори\n2000 -2013 – йй. 2-Тошкент давлат тиббиёт институти даволаш факультети ЛОР касалликлари кафедраси қошидаги стоматология курси ассистенти\n2013-2016 й. Тошкент тиббиёт академияси ЛОР касалликлари кафедраси кошидаги юз жаг-жаррохлиги стоматология курси катта ўқитувчиси ва даволаш факультетида декан муовини.\n2017 й. ва хозирда Тошкент тиббиёт академияси Отоларингология ва стоматология кафедраси катта ўқитувчиси,хамда даволаш факультети декани муовини.


Пандемия шароитида қандай спорт турлари билан шуғулланган маъқул?\nКоронавирус эпидемияси ва мажбурий карантин спортни ташлашга баҳона бўла олмайди, фақат машғулотлар суръатини бироз сусайтириш ва юкини пасайтириш лозим, дейди Хитойнинг анъанавий спорт турлари мутахассиси Лю Имин “РИА новости”га берган интервьюсида.\nШу билан бирга интернет дўконларида спорт жиҳозлари савдоси сезиларли даражада ошгани кузатилмоқда. Ижтимоий тармоқларда диванда ўтирган ҳолда пресс қилиш машғулотини олиб бориш, ошхона столини айланиб марафон югуришини амалга ошириш, стул ва журнал столчасидан спорт жиҳози сифатида фойдаланиб, вазн ташлаш ҳақида видео роликлар мунтазам намойиш қилинмоқда.\n“Биринчидан, ўзингизга тўғри келадиган спорт турини танланг ва машғулотни амалга оширса бўладиган жойни топинг. Биз одатда ҳаво яхши айланадиган жойни танлаймиз. Агар машғулотни уйда қилмоқчи бўлсангиз, унда хонани тез- тез шамоллатиб, уйда тоза ҳаво сақланишини таъминлаш лозим” дейди Лю Имин.\nМутахассиснинг таъкидлашича, уй шароитида “аэробика, гимнастика кўринишидаги машғулот турлари мақбулроқ”.


Ушбу ояти каримадан Ислом дини рухсат берган кўпхотинлилик ҳукми олинган. Дўст-душман бу оятнинг ўзини билмаса ҳам, унинг ҳукмини яхши биладилар. Чунки улар Исломга душманлик қилиш йўлида гўё шу нуқтада қулай имкон топганлар. Агар дин душманларининг бу масаладаги шовқин-суронларига эътибор бериладиган бўлса, худди Ислом фақат шу масаладангина иборатга ўхшаб кўринади. Исломдан сўз очилиши билан шу мавзуга ёпишиб олишади. Гўёки уларнинг фикрича, Ислом шариати мусулмон эркакларга тўрттадан хотин олишни фарз қилган. Бу ҳолат асрлар давомида душманлар томонидан Исломга қарши олиб борилган тарғиботларнинг самарасидир. Ҳатто баъзи ўзини мусулмон ҳисоблаб юрганлар ҳам бу тарғибот таъсирига тушиб қолганлар. Улар умуман, ҳеч бир нарса билан, жумладан, ушбу ояти карима билан ҳам танишмай туриб, душманларнинг гапларини тўтидай такрорлайверадилар. Ҳеч бўлмаса, ушбу оятни ўқиганларида эди, унинг иккинчи ярмида\n«Агар адолат қила олмасликдан қўрқсангиз, биттани (олинг)» жумласини кўрар эдилар.\nИсломнинг кўпхотинлиликка рухсатига қарши шов-шув кўтарадиганлар асосан ғарбликлардир. Улар қадимдан Исломга нисбатан адоватда бўлишлари билан бирга, айнан ушбу масалага алоҳида урғу берадилар.\nАввало, уларнинг табиати шуни тақозо этади, чунки улар мижози совуқ кишилар бўлиб, кўпинча битта хотин билан яшашга ҳам қийналадилар. Аммо улар Ислом бутун дунёга юборилган дин эканига эътибор бермайдилар. Дунёдаги барча халқларнинг дини ўлароқ, Ислом совуқ мижозли шимолликларга ҳам, иссиқ мижозли жанубликларга ҳам мос ҳукмларни жорий қилгандир. Жумладан, оила масаласида ҳам. Лекин имкони йўқлар, биттадан ортиқ хотинга эҳтиёжи бўлмаганлар кўпхотинлиликка мажбур қилинмайди. Ҳам жинсий қувват, ҳам маблағ жиҳатидан имкони бор кишиларга, улар ҳаром йўлга юриб кетмасликлари учун, зарурат юзасидан кўпхотинли бўлишга рухсат берилади. Бу масаланинг бир ҳикмати.\nИккинчидан, ҳозирги кунимизгача аҳолини рўйхатга олиш натижаларига назар солсак, ҳамиша аёллар эркакларга нисбатан сезиларли даражада кўп бўлганини кўрамиз. Ёш гўдаклар ичида ҳам қиз болаларга нисбатан ўғил болаларнинг ўлими кўп экани қайд этилади. Йўл ҳодисалари, турли турмуш ҳодисалари ва қолаверса, урушларда асосан эркаклар ўлади. Демак, жамиятимизда аёллар сони эркакларга нисбатан кўп. Агар ҳамма эркаклар фақат биттадан хотинга уйланса, ортиб қолган аёллар нима қиладилар? Улар ҳам инсон, Аллоҳ берган жинсий майл бор, улар ҳам оилали, эрли, фарзандли бўлишни хоҳлайдилар. Аммо иложи йўқ. Эркакларнинг ҳаммаси банд. Хўш, бундай ҳолда мазкур аёллар ўз муаммоларини қандай ҳал этадилар? Бунинг фаразий уч йўли бор:\nАлбатта, ўзини қадрлаган, ҳалол-пок бўлишни хоҳлаган аёл аввалги икки йўлни кескин рад этади ва учинчи йўлни – исломий йўлни танлайди. Инсоният тарихи давомида бу оғир масалани Исломчалик инсоний бир йўсинда ҳал этган бошқа дин ёки тузум борми?!\nУчинчидан, инсон ҳаётида турли ҳолатлар бўлиб туради. Жумладан, соғлиқ масаласида ҳам. Дейлик, бир муддат оилавий ҳаёт кечириб, фарзандли бўлиб, сўнгра аёл киши касал бўлиб қолди. Натижада у эрининг олдидаги аёллик вазифасини тўлиқ адо эта олмайди. Эркак эса ҳали жисмонан бақувват. Нима қилиш керак? Бу ҳолни муолажа қилишнинг ҳам уч йўли бор:\nБиринчи йўл – эр бошқа аёллар билан зино қилиб, ҳаром йўлга кириб кетиши керак. Бу ечимнинг турган-битгани зарар. Аввало, ўзига: виждон изтиробида, иккиюзламачилик билан ҳаёт кечиришга мажбур. Сўнгра оиласига, фарзандларига: улар ҳам изтиробда қоладилар, оиланинг парчаланиб кетиши хавфи туғилади. Сўнгра жамиятга: зинокор ҳамиша жамият ахлоқини бузиб туради. Ва ҳоказо.\nИккинчи йўл – умид билан бир ёстиққа бош қўйган аёлни – болаларининг онасини ташлаб, бошқага уйланиб кетиш. Бунда, табиийки, нормал ҳаёт бузилади, фарзандлар тарбиясига футур етади.\nУчинчи йўл – касал ҳолдаги аёли билан, болалари билан бирга қолиб, уларнинг розилиги ва ҳалол-пок йўл билан бошқа аёлга уйланиш. Албатта, ўзини қадрлаган, ҳалол-пок ҳаёт кечиришни хоҳлаган киши аввалги икки йўлни кескин рад этади ва учинчи – Исломий йўлни танлайди. Чунки энг тўғриси ҳам шудир.\nТўртинчидан, иймонли эр-хотин оила қуриб, ўн ёки ундан ортиқ йиллар давомида биргаликда ҳаёт кечирдилар, аммо фарзанд кўрмадилар. Ва фараз қилайликки, табиблар аёл кишида она бўлиш имкони йўқлигини аниқладилар. Бу хил муаммонинг ечими қандай бўлади? Шунча йил бирга яшаган, иссиқ-совуқни биргаликда ўтказган аёлни ҳайдаш керакми? У бошқа эрга теккани билан барибир фарзанд кўрмаса?! Ёки эркак ҳам фарзандсиз ўтиши керакми? Бу муаммони тўғри ҳал қилишнинг Йўли – Ислом ҳукмидир. Яъни аввалги аёлни ўзи билан олиб қолиб, розилик ва ҳалоллик-поклик йўли билан яна битта аёлга уйланиб, бахтли ҳаёт кечириб, фарзандли бўлиш. Аввалги бефарзанд аёл ҳам эрининг болаларига меҳр қўйиб, тарбияларида иштирок этиб, уларнинг бахтига шерик бўлгани ҳоллари тажрибада кўп синалгандир.\nКўпхотинлиликка рухсатнинг ҳикматлари булар билан тугамайди, яна бошқа кўп ҳикматларни келтириш мумкин. Аммо бунга ўхшаш фикрларни айтиш худди айбдорни ҳимоя қилишга ўхшаб қолади. Ислом эса ҳар қандай айб-нуқсондан холидир. У ҳеч қандай ҳимояга муҳтож ҳам эмас. У Аллоҳнинг дини, уни ҳимоя қилишни Аллоҳ таолонинг Ўзи зиммасига олган.\nАммо ўйлаб кўрайлик, кўпхотинлиликни Ислом урфга киритганми? Яъни кўпхотинлилик ҳодисаси фақат Исломда борми?\nТарихга назар соладиган бўлсак, Исломдан олдин кўпхотинлилик ҳамма жамиятларда бўлган ва авж олган. Бошқа динларнинг тарих китобларида ҳатто мингта хотини бўлган кишилар ҳақида хабарлар бор. Бу масала хусусида муфассал баҳс юритган илмий асарларда кераклигича ҳужжат ва далиллар келтирилган. Биз эса фақат ушбу оятлар нозил бўлган Арабистон ярим оролидаги ҳолатга бир назар солайлик.\n«Ғайлон ибн Салама Сақафийнинг мусулмон бўлиш арафасида ўнта хотини бор эди. Набий алайҳиссалом унга:\n«Улардан тўрттасини танлаб ол», – дедилар».\nИмом Абу Довуд ривоят қилишларича, Умайра Асадий:\n«Мусулмон бўлганимда саккизта хотиним бор эди. Буни Пайғамбар соллаллоҳу алайҳи васалламга зикр қилган эдим, у зот менга: «Улардан тўрттасини танлаб ол», – дедилар», – деб айтган.\nДемак, Исломдан аввал ҳам кўпхотинлилик нафақат мавжуд бўлган, балки авж олган бўлиб, маълум бир сон билан чегараланмаган ҳам. Кимда ўнта, кимда саккизта, йигирмата ёки ундан кўп хотин бўлиши мумкин бўлган. Узоққа бориб ўтирмайлик; Исломнинг душмани бўлган ва диёримизда динга катта талафот етказган Чингизхон мингта хотин олган, дейди тарих. Хуллас, Ислом инсон ҳаётига кириб қолган бу ҳайвоний ҳолатларни бартараф этиб, юқорида саналган ва яна саналмаган кўп ҳикматлар юзасидан хотинлар сонини тўрттагача чегаралаган. Аммо бу асло амр эмас, балки рухсатдир. Рухсат бўлганда ҳам, адолатли бўлиш шарти билан берилган рухсатдир! Оятнинг ўзида ҳам:\n«Агар адолат қила олмасликдан қўрқсангиз, биттани…» – дейилган.\nМазкур адолат, яъни эр томонидан хотинлари орасида ўрнатилиши лозим бўлган адолат муомалада, нафақада, ҳаётий ишларда ва ҳатто бирга ётишда ҳам бўлмоғи шарт. Ушбу оят ва кўпгина ҳадиси шарифлардан келиб чиқиб, уламоларимиз бу масалани фиқҳ китобларимизда майда-чуйдасигача батафсил баён қилиб берганлар.\nБу ояти каримада кўплаб душманлар томонидан Исломга туҳмат тоши отилишига боис бўлган яна бир масала бор. Бу нарса\n«…ёки қўлингизда мулк бўлганлар билан (кифояланинг)» деган жумлага алоқадордир. Бу ерда гап қулдорлик ҳақида, хусусан, хотин кишини қул (чўри) тутиш ҳақида кетмоқда. Қулчилик ҳақида аввал ҳам тўхталган эдик. Хулоса шуки, қулчилик ҳам худди кўпхотинлиликка ўхшаб, Исломдан аввал авж олган ва кенг тарқалган ҳодисалардандир. Ислом биринчи бўлиб қулчиликка қарши курашни бошлади. Қул озод қилишни ибодат даражасига кўтарди. Инсонларни қул қилишни эса катта гуноҳ ҳисоблади. Бу масалада батафсил баҳс юритган китобларга мурожаат қилсак, Ислом қулчиликнинг ҳамма эшикларини беркитганини кўрамиз. Лекин воқеъликни ҳисобга олиб, фақат бир эшикни – урушда асир тушганларнинг эшигини очиб қўйган. Демак, бу оятда хотинлар орасида адолат ўрната олмасликдан қўрққан кишиларга чўри тутишни тавсия қилишда ҳам ўша воқеълик ҳисобга олинган. Чўри тутишга берилган рухсат ҳам Ислом душманлари томонидан маҳкам тутиб олиниб, аксил ташвиқотларига байроқ қилиб юрилади. Натижада дунёда Ислом олами деганда, бехабарларнинг кўз олдига фақат кўпхотинлилик ва чўри аёллар келадиган бўлиб қолган.\nАммо бу масалага воқеълик нуқтаи назаридан қаралгандагина унинг моҳиятини тўла тушуниш мумкин.\nЎша даврларда тез-тез урушлар бўлиб турар эди. Табиийки, уруш бор жойда ўлим бор, асир тушиш бор. Душман томон мусулмонлардан асирга тушган эркакларни қул, аёлларни чўри қилар эди. Ўз-ўзидан, мусулмонлар ҳам шунга яраша муомала қилишга мажбур эдилар. Аввало, асирларга имкони борича яхши муомалада бўлишга, уларни озод қилишга тарғиб қилинарди. Набий соллаллоҳу алайҳи васалламнинг сийратларига бағишланган китобларни ўқиганимизда бунга кўплаб мисолларни топамиз. Қул ёки чўри тутишга тўғри келиб қолганда эса ўзига яраша ҳукмларга амал қилиш лозим бўлар эди. Асирга тушган муслима аёлларга нисбатан кофир ва мушриклар ваҳшиёна муносабатда бўлишларига қарамай, мусулмонлар ўз қўлларига тушган асира аёлларга шариат кўрсатмалари асосида гўзал муносабатда бўлар эдилар. Уларни озод қилиб юборишга тарғиб ҳақида гапириб ўтдик. Энди, мабодо тутиб қолишга қарор қилинса, нима бўлишини ўрганайлик.\nДейлик, бир аёл асирга тушди. Бир уйда яшамоқда. Ой ўтади, йил ўтади. Лекин у ҳам аёл, у ҳам инсон, унинг ҳам жони бор, нафси бор. Ёмон йўлга кириб, Ислом жамиятидаги эркакларни йўлдан уриб яшасинми? Ёки ўзига эга бўлган одам билан ҳалол-пок, шаръий алоқада бўлсинми? Бу эса ўша аёлнинг келажакда ҳур бўлишига йўл очади. Агар хожаси унга уйланса, унинг инсонийлик кароматини қайта кўтарган бўлади. Бундай ҳолатларда кўпроқ ҳур эр ўзининг чўри хотинини озод қилади. Аммо озод қилмай, чўри ҳолида олиб юрса ҳам, туғиши билан аёл умму валад ҳисобланади. Шариат бўйича, уни сотиш мумкин бўлмай қолади. Ҳамда хожаси вафот этган куни у аёл озод ҳисобланади.\nУшбу ҳолатни ғайримуслимларнинг қўлига тушиб қолган аёлларнинг ҳоли билан солиштириб кўринг-а, қандай фарқ борлигини кўрасиз.\nИсломнинг илк давридаги ҳолни қўя туринг, бугунги кунимиздаги тараққиёт, маданият ва инсон ҳуқуқлари даъвосини қилаётган милодий йигирма биринчи асрнинг аввалги йилларидаги ҳолатга солиштиринг. Асира аёлларни нималар қилишмаяпти. Гуруҳ-гуруҳ бўлиб, тинимсиз зўрлашдан тортиб, уларни фоҳиша фильмларга суратга олиб, бозорда сотишгача боришяпти. Улар инсонлик маъноларини оёқости қилишяпти. Бу даҳшатли ишлар чўри тутишга рухсат бергани учун Исломга туҳмат тошини отаётган Европанинг қоқ марказида содир этиляпти.\nОяти кариманинг ниҳоясида\n«Мана шу жабр қилмаслигингизга яқинроқдир», дейилган. «Мана шу»ндан мурод етим қизларга адолат қила олмасликдан қўрққанда уларга уйланмаслик ва улардан бошқа аёлларга уйланиш, хотинлар орасида адолат ўрната олмасликдан қўрққанда биттага уйланиш ёки чўрилар билан кифояланишдир. Шундай қилинса, ҳеч кимга жабр, зулм бўлмайди ҳисоб.\n“Никоҳ” сўзи луғатда “қўшиш”, “яқинлик”, “боғланиш..\nИбн Шиҳоб Саълаба ибн Абу Молик Қаразий розияллоҳу..\nХотинингизнинг ўн саккиз, йигирма йиллар ўзи яшага..


22 22.08.2019 12:55:16\n89 22.08.2019 12:38:52\n77 22.08.2019 10:43:34\n2 22.08.2019 14:04:49\n63 22.08.2019 10:56:08\n447 18.08.2019 14:45:26\nЎзбекистон 156 28.05.2019 08:55:32\nЖорий йилнинг 27 май куни “Аҳолига ҳуқуқий хизмат кўрсатиш сифатини янада ошириш борасида амалга оширилаётган ишлар” мавзусида матбуот анжунмани бўлиб ўтди. Унда нотариат соҳада амалга оширилган ишлар, мавжуд муаммолар ва уларни баратараф этишнинг аҳамияти, нотариат тизимини соҳадаги такомиллаштириш, ҳуқуқий хизмат кўрсатиш сифатини ошириш, шунингдек, соҳадаги янгиликлар ҳақида бўлиб ўтган маълумот берилди.\nТадбирда бир қатор ҳужжатларни мажбурий нотариал тасдиқлаш талаби бекор қилинганлиги, бу эса фуқароларнинг нотариал идорада ортиқча пул ва вақт сарфлаши, сарсонгарчиликнинг олди олингани қайд этилди. Шунингдек, нотариал идоралардаги узундан-узун навбатларга барҳам берилди.\n2019 йилнинг 1 январидан нотариуслар томонидан юритилаётган реестр китоблари, дафтар ва журналлар бекор қилингани натижадасида нотариал ҳаракат учун сарфланаётган вақт тенг ярмига қисқарган. Шу билан бирга нотариуслардан ҳисоботлар олиш бекор қилинганлиги, кўчмас мулк ижара шартномалари ва кўчмас мулкдан текин фойдаланиш шартномаларини мажбурий нотариал тасдиқлаш тартиби бекор қилинганлиги таъкидланди.\n2019 йилнинг 10 январидан бошлаб аҳолининг ижтимоий ҳимояга муҳтож қатламлари ҳамда айрим ташкилотлар нотариусга мурожаат қилганда ҳуқуқий ва техник тусдаги қўшимча ҳаракатлар учун ҳақ тўлашдан озод қилинди.\nСоҳага киритилган сўнгги янгиликлардан бири бу жорий йилнинг 1 июнидан “СМС-хабар” хизматининг жорий этилишидир.\nАнжуманда, шунингдек, адвокатура соҳасида амалга оширилган ишлар тўғрисида ҳам маълумот берилди.\nАдвокатлар палатаси ҳузуридаги Олий малака комиссияси ҳамда палатанинг ҳудудий бошқармалари ҳузуридаги малака комиссиялари фаолияти такомиллаштирилди.\nХусусан, талабгордан малака имтиҳони оладиган, адвокатларга нисбатан интизомий иш юритадиган мазкур комиссиялар таркиби асосан адвокатлардан шакллантирилиши белгиланди. Адвокатга нисбатан интизомий иш юритиш тартиби янгиланди. Холислик ва шаффофликни таъминлаш мақсадида адвокатнинг ҳаракатлари юзасидан мурожаатлар фақат малака комиссиялари томонидан кўриб чиқиши тартиби ўрнатилди.\nМаълумот учун; бугунги кунда республика бўйича жами 1 660 та адвокатлик тузилмаси, шу жумладан, 1 154 та адвокатлик бюроси, 435 та адвокатлик фирмаси ва\n71 та адвокатлар ҳайъатида 3 944 нафар адвокат ўз фаолият юритмоқда.\nМатбуот анжуманида аҳолига давлат хизматларини кўрсатиш соҳасида ҳам кўплаб амалга оширилган ишлар ҳақида фикрлар билдирилди. Жумладан, бугунги кунда Давлат хизматлари Агентлиги ва унинг жойлардаги 201 та маркази томонидан жами 116 та давлат хизмати кўрсатилмоқда, шундан 31 таси – экспериментал тариқасида жорий қилинган.\nЖорий йилнинг ўтган даври давомида Давлат хизматлари марказлари томонидан жами 4 950 мингга яқин давлат хизматлари кўрсатилди.\nШу билан биргаликда, республика бўйича 80 мингга яқин сайёр давлат хизматлари кўрсатилган. Юртимизнинг олис ҳудудларда очилган 52 та шохобча орқали кўрсатилган хизматлар сони 7 мингдан ошди.\nМатбуот анжуманида Давлат хизматлари Агентлиги ва унинг ҳудудий бошқармалари ва Давлат хизматлари марказлари ходимларининг Швеция ва Қозоғистон давлатларига хизмат сафарлари уюштирилди. Озарбайжон Республикаси Президенти ҳузуридаги фуқароларга хизмат кўрсатиш ва ижтимоий инновациялар давлат агентлиги (“АСАН Хидмет”) билан ҳамкорлик йўлга қўйилди.\n“Жаҳон банки ва Халқаро молия корпорациясининг “Бизнес юритиш” йиллик ҳисоботида Ўзбекистон Республикасининг рейтингини янада яхшилаш мақсадида тадбиркорлар учун банк ҳисобрақамини масофадан туриб очиш имконияти яратилди.\nШунингдек, фуқароларга қулайлик яратиш учун барча давлат хизматларини олишда “PAYME” тизими билан бир қаторда “CLICK” тизимидан фойдаланган ҳолда тўловларни амалга ошириш жорий этилди.\nШу билан бирга, матбуот анжуманида, ФҲДЁ органлари томонидан фуқаролик ҳолати далолатнома ёзувларини қайд этганлик учун тўловларни амалга ошириш учун “Биллинг” тўлов тизими жорий этилгани маълум қилинди.\nАдлия натариус адвокат Агентлик